open-index/open-wikipedia-markdown huggingface dataset:
নয়না লাল কিদৱাই

**নয়না লাল কিদৱাই** , জন্ম ১৪ এপ্ৰিল, ১৯৫৭) এগৰাকী ভাৰতীয় বেংকাৰ, চাৰ্টাৰ্ড একাউণ্টেণ্ট আৰু ব্যৱসায়িক কাৰ্যবাহী। তেওঁ এগৰাকী গ্ৰুপ জেনেৰেল মেনেজাৰ আৰু এইচএছবিচি (HSBC)ইণ্ডিয়াৰ মুখ্য হিচাপেও কাৰ্যনিৰ্বাহ কৰিছিল।
তেওঁ ফেডাৰেচন অফ ইণ্ডিয়ান চেম্বাৰ অফ কমাৰ্চ এণ্ড ইণ্ডাষ্ট্ৰী (এফআইচিচিআই)ৰ এগৰাকী প্ৰাক্তন সভাপতি। ২০১৫ চনত কিদৱাই পদ্মশ্ৰী বঁটা লাভ কৰিছিল।

## প্ৰাৰম্ভিক জীৱন আৰু পৰিয়াল
নয়না লাল কিদৱাই ১৯৫৭ চনৰ ১৪ এপ্ৰিলত এটা পাঞ্জাৱী পৰিয়ালত জন্মগ্ৰহণ কৰিছিল। কিদৱাইৰ দেউতাক সুৰিন্দৰ লাল এটা বীমা কোম্পানীৰ মুখ্য কাৰ্যবাহী বিষয়া আছিল। কিদৱাইৰ মাতৃ থাপাৰ গ্ৰুপ অফ কোম্পানীৰ প্ৰতিষ্ঠাপক কৰমচান্দ থাপাৰৰ কন্যা আছিল। কিদৱাইৰ এগৰাকী ভগ্নী ননিতা লাল কুৰেছি, এগৰাকী গল্ফ খেলুৱৈ আৰু ১৯৮৯ চনত অৰ্জুন বঁটা লাভ কৰিবলৈ সক্ষম হৈছিল আৰু পাকিস্তানী গল্ফ চেম্পিয়ন ফৈজল কুৰেছিৰ সৈতে বিবাহপাশত আৱদ্ধ হয়।

## শিক্ষা
কিদৱায়ে দিল্লী বিশ্ববিদ্যালয়ৰ অন্তৰ্গত মহিলা মহাবিদ্যালয় *লেডী শ্ৰী ৰাম কলেজ ফৰ ৱমেন*ৰ পৰা ১৯৭৭ চনত অৰ্থনীতিত স্নাতক ডিগ্ৰী লাভ কৰিছে।  তাৰ পিছত তেওঁ হাৰ্ভাৰ্ড বিজনেছ স্কুললৈ (এইচবিএছ) মাষ্টাৰ অফ বিজনেছ এডমিনিষ্ট্ৰেচন (এমবিএ) কৰিবলৈ গৈছিল, আৰু ১৯৮২ চনত স্নাতক ডিগ্ৰী লাভ কৰিছিল। [ কিদৱাই এইচবিএছৰ(HSBC) ৰ পৰা স্নাতক হোৱা প্ৰথম ভাৰতীয় মহিলা। তেওঁ এগৰাকী যোগ্য চাৰ্টাৰ্ড একাউণ্টেণ্টো।

## কৰ্মজীৱন
কিডৱাইৰ প্ৰথম চাকৰি আছিল প্ৰাইচ ৱাটাৰহাউচত, যি পিছলৈ প্ৰাইচ ৱাটাৰহাউচ কুপাৰচ (পিডব্লিউচি) হৈ পৰে। তেওঁ এএনজেড(ANZ) গ্ৰিণ্ডলেজত যোগদান কৰাৰ সময়ত বেংকিং উদ্যোগত প্ৰৱেশ কৰিছিল। বেংকিং উদ্যোগত তেওঁ ১৯৮২ চনৰ পৰা ১৯৯৪ চনলৈ কাম কৰিছিল। ১৯৯৪ চনৰ পৰা ২০০২ চনলৈ কিদৱাই মৰ্গান ষ্টেনলী ইণ্ডিয়াত কাম কৰে আৰু ১৯৯৭ চনত তেওঁক বিনিয়োগ বেংকিংৰ মুৰব্বী হিছাপে দায়িত্বভাৰ গ্ৰহণ কৰে। 

## স্বীকৃতি
কিদৱায়ে ২০১৫ চনত বাণিজ্য আৰু উদ্যোগৰ ক্ষেত্ৰত তেওঁৰ অৱদানৰ বাবে পদ্মশ্ৰী বঁটা লাভ কৰিছিল। তেওঁ বেঙ্কিংত উৎকৃষ্টতাৰ বাবে *'অল লেডিজ লীগৰ দিল্লী ৱমেন অফ দা ডিকেড এচিভাৰ্ছ এৱাৰ্ড ২০১৩* লাভ কৰে। কিদৱাই কেইবাবাৰো ব্যৱসায়ৰ শীৰ্ষ মহিলাৰ ফৰ্চুন গোলকীয় তালিকাত স্থান লাভ কৰিছে। তেওঁ ৱাল ষ্ট্ৰীট জাৰ্নেল ২০০৬ গ্লোবেল লিষ্টিং অৱ ৱমেন টু ৱাচত দ্বাদশ স্থানত আছিল আৰু টাইম আলোচনীয়ে তেওঁলোকৰ ১৫টা গ্লোবেল ইম্পেলেন্সিভ ২০০২ ৰ ভিতৰত এটা হিচাপে তালিকাভুক্ত হৈছিল।

## ব্যক্তিগত জীৱন
কিদৱাই হৈছে ৰছিদ কিদৱাইৰ দ্বিতীয় পত্নী। ৰছিদ কিদৱাই 'গ্ৰাছৰুট ট্ৰেডিং নেটৱৰ্ক ফৰ ৱমেন' নামৰ এটা বেচৰকাৰী সংগঠন চলায়। তেওঁলোকৰ কেমায়া কিদৱাই নামেৰে এজনী ছোৱালী আছে। ৰছিদ কিদৱাইৰ পূৰ্বৰ বিবাহৰ পৰা এজন পুত্ৰও আছে। কিদৱাইয়ে এক সাক্ষাৎকাৰত প্ৰকাশ কৰে যে তেওঁ 'গধুৰ ধাতুৰ বাহিৰে সকলো সংগীত' শুনিছে আৰু এজন প্ৰকৃতি প্ৰেমী বুলি দাবী কৰে আৰু হিমালয়লৈ ট্ৰেকিং ভ্ৰমণলৈ যাবলৈ ভাল পায়। 

## তথ্যৰ উৎস

শ্ৰেণী: জীৱিত ব্যক্তিশ্ৰেণী: ভাৰতীয় ব্যক্তি
শ্ৰেণী:পদ্মশ্ৰী বঁটা বিজয়ী
থায়ী চাহেবা

**থায়ী চাহেবা** () ১৯৯৭ চনত মুক্তি পোৱা, গিৰীশ কাছাৰৱল্লী পৰিচালিত কানাড়া ভাষাৰ এখন ভাৰতীয় চলচ্চিত্ৰ।  এই ছবিখন ৰংগনাথ শ্যামৰাও লোকপুৰা ৰচিত একে নামৰ কানাড়া উপন্যাসৰ অভিযোজন আছিল। ছবিখনে চাৰিটা শিতানত ৪৫তম ৰাষ্ট্ৰীয় চলচ্চিত্ৰ বঁটা লাভ কৰিবলৈ সক্ষম হৈছিল।
## কাহিনীৰ সাৰাংশ
নায়িকা নৰ্মদা থায়ী স্বাধীনতা সংগ্ৰামী আপ্পা চাহাবৰ দ্বিতীয় পত্নী। নিঃসন্তান দম্পতীহালে তেওঁলোকৰ ঘনিষ্ঠ আত্মীয় ভেংকোবান্নাৰ সন্তানক দত্তক হিচাপে লোৱাৰ সিদ্ধান্ত লয়। ভেংকোবান্নাই নিজৰ সন্তানক দত্তক দিয়াৰ আঁৰত এটা মতলব আছে, তেওঁ হিচাপ কৰি পায় যে তেওঁৰ পুতেকে আপ্পা চাহাবৰ ধন-সম্পত্তি উত্তৰাধিকাৰী সূত্ৰে লাভ কৰিব। ইয়াৰ মাজতে আপ্পা চাহাবৰ চন্দ্ৰী নামৰ এগৰাকী নাৰীৰ লগতো অবৈধ সম্পৰ্ক আছে আৰু তেওঁলোকৰ ফালৰ পৰা এগৰাকী কন্যা সন্তান জন্ম হয়। নৰ্মদা থায়ী যথেষ্ঠ ধৈৰ্য্যশীল নাৰী আৰু স্বামীৰ চৰিত্ৰৰ সকলো কথা জানিও তেওঁ স্বামী আৰু ঘৰখনক সহায় কৰে। 
দেশ স্বাধীন হোৱাৰ পিছত আপ্পা চাহাবে তেওঁৰ সকলো ভূমি তেওঁৰ পথাৰত চহ কৰা শ্ৰমিকসকলক এৰি দিয়ে। তেওঁৰ এই দৃষ্টিভংগীৰ বাবে বহু প্ৰত্যাশিত পৰিকল্পনা ছিন্নভিন্ন হোৱাত ভেংকোবান্না ক্ষুব্ধ হৈ পৰে। কিছু সময়ৰ অন্তৰালত আপ্পা চাহাব চৰকাৰৰ প্ৰতিবাদ কৰিবলৈ ঘৰৰ পৰা ওলাই যায় আৰু ঘূৰে নাহে। নৰ্মদাই জানিব পাৰে যে তেওঁৰ স্বামীক চৰকাৰে কাৰাগাৰত বন্দী কৰি থৈছে; কিন্তু স্বামীৰ সম্পৰ্কত সবিশেষ একো গম নাপায়। 

ইফালে দম্পতিহালে দত্তক লোৱা পুত্ৰ সন্তানটোৱে যৌৱনত ভৰি দিয়ে। হঠাৎ থায়ী চাহিবাই আৱিষ্কাৰ কৰে যে দত্তক পুত্ৰই আপ্পা চাহাবৰ ৰক্ষিতা চন্দ্ৰীৰ কন্যাৰ প্ৰেমত পৰিছে। আইনৰ দৃষ্টিত দুয়ো ভাই-ভনী। তেওঁ পুত্ৰক সামাজিক নৈতিকতাৰ বিৰুদ্ধে নাযাবলৈ বুজনি দিয়ে। কিন্তু পুত্ৰই এই বুজনিত সৈমান নহয়। আনহাতে থায়ী চাহিবাই যদি এই বিয়াত সন্মতি দিয়ে, তেন্তে আইনৰ দৃষ্টিত তেওঁ জগৰীয়া হ’ব। সেয়েহে তেওঁ পুত্ৰৰ দত্তক চুক্তি বাতিল কৰিবলৈ চেষ্টা চলায়, যদিও সেই সময়ত আইনত তেনে ব্যৱস্থা নাছিল। অৱশেষত তেওঁ পুত্ৰক নিজ ইচ্ছামতে কাম কৰিবলৈ সন্মতি দিয়ে আৰু বিয়াখনৰ ফলত হবলগীয়া ভয়াৱহ পৰিণতিৰ সন্মুখীন হ’বলৈ মানসিকভাবে প্ৰস্তুত হয়। 

শেষ দৃশ্যত দেখা যায় যে থায়ী চাহিবা ঘৰৰ চিৰিৰ ওচৰত থিয় হৈ আছে আৰু ক্ষুব্ধ ভেংকোবান্নাই আৰক্ষীৰ সৈতে আহি তেওঁলোকৰ আগমনৰ জাননী দিয়ে।
## অভিনয়শিল্পী

*জয়মালা
*সুৰেশ হেবলিকাৰ
*শিৱৰাম
*হৰিশ ৰাজু
*ভাৰত
*ৰাণুকাম্মা মুৰুগ’ডু
*বাসৱৰাজ মুৰুগ’ডু
*সুধা বেলাৱাড়ী
*বিজয়া এক্কুন্দি
*ৰথী মঞ্জুনাথ
*দীপা ৰৱকবি
*সুনন্দা ৰাডাপট্টি
*বিশ্বনাথ সুৰাপুত্ৰ
*ভেংকট ৰাও

## বঁটা
;৪৫তম ৰাষ্ট্ৰীয় চলচ্চিত্ৰ বঁটা (১৯৯৭)
*শ্ৰেষ্ঠ চলচ্চিত্ৰ
*বিশেষ জুৰি বঁটা- জয়মালা
*শ্ৰেষ্ঠ বেশ-ভূষা- বৈশালী কাছাৰাৱল্লী
*শ্ৰেষ্ঠ কলা নিৰ্দেশক- ৰমেশ দেশাই

;মাইচোৰ চণ্ডাল গোল্ড বঁটা 
*শ্ৰেষ্ঠ চলচ্চিত্ৰ
*শ্ৰেষ্ঠ চিনেমেট’গ্ৰাফী- এইচ এম ৰামচন্দ্ৰ
*শ্ৰেষ্ঠ অভিনেত্ৰী- জয়মালা

;৪৬তম ফিল্মফেয়াৰ বঁটা দক্ষিণ (কানাড়া ভাষা শিতান)
* শ্ৰেষ্ঠ কানাড়া চলচ্চিত্ৰ
* শ্ৰেষ্ঠ পৰিচালক- গিৰিশ কাছাৰাৱল্লী
* শ্ৰেষ্ঠ অভিনেত্ৰী- জয়মালা

;ভি শান্তাৰাম বঁটা
* শ্ৰেষ্ঠ চলচ্চিত্ৰ
* শ্ৰেষ্ঠ পৰিচালক- গিৰিশ কাছাৰাৱল্লী

; ১৯৯৭-৯৮ কানাড়া ৰাজ্যিক চলচ্চিত্ৰ বঁটা
* প্ৰথম শ্ৰেষ্ঠ চলচ্চিত্ৰ
* শ্ৰেষ্ঠ অভিনেত্ৰী- জয়মালা
* শ্ৰেষ্ঠ সহযোগী অভিনেতা- শিৱৰাম
* শ্ৰেষ্ঠ কাহিনী- ৰংগনাথ শ্যাম ৰাও লোকপুৰা
* *শ্ৰেষ্ঠ চিনেমেট’গ্ৰাফী- এইচ এম ৰামচন্দ্ৰ

## তথ্যউৎস

## বাহ্যিক সংযোগ
* 
* Transcending the mundane Frontline

শ্ৰেণী:১৯৯০ বৰ্ষৰ চলচ্চিত্ৰ
শ্ৰেণী:কানাড়া চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
ছহীহ আল বুখাৰী

thumb|ছহীহ আল বুখাৰী শ্বৰীফ গ্ৰন্থ
**ছহীহ আল বুখাৰী صحيح البخاري, (** ইংৰাজী: **Sahih Al Bukhari )**  হৈছে ছুন্নী ইছলামৰ ছয় কিতাপৰ প্ৰথম হাদীছ সংকলন। ইছলামিক পণ্ডিত আল-বুখাৰীয়ে মুছান্নাফ ফৰ্মেটত সংকলন কৰা এই গ্ৰন্থখনক ছহীহ মুছলিমৰ সমান্তৰালভাৱে মুছলমানসকলে কোৰআনৰ পিছত আটাইতকৈ প্ৰামাণিক বুলি মূল্য দিয়ে। 

আব্বাছি খলিফা আল-ৱাথিক (ৰাজ্য ৮৪২–৮৪৭)ৰ ৰাজত্বকালত আল-বুখাৰীয়ে মক্কাৰ পবিত্ৰ মছজিদ আৰু মদিনাৰ নবীৰ মছজিদত হিজাজত বেছিভাগেই কিতাপখনৰ আয়োজন কৰিছিল আৰু বুখাৰাত কাম সম্পূৰ্ণ কৰিছিল। এই কামটো তেওঁৰ গুৰু আহমদ ইবনে হানবাল, আলী ইবনে আল-মাদিনী, ইয়াহিয়া ইবনে মাইন আদিয়ে পৰীক্ষা কৰিছিল। ছহীহ আল-বুখাৰীৰ হাদীছৰ সঠিক সংখ্যাৰ ওপৰত উৎসসমূহৰ মাজত পাৰ্থক্য আছে। হাদিছৰ সংজ্ঞা কোনো নবীগত পৰম্পৰা বা ছুন্নাহ, বা সেই পৰম্পৰাৰ ৰিৱায়ামৰ পৰা পৃথক। বিশেষজ্ঞসকলে ছহীহত পূৰ্ণ ইছনাদৰ ৰিৱায়াতৰ সংখ্যা ৭,৫৬৩ বুলি অনুমান কৰিছে। একেটা হাদীছৰ পুনৰাবৃত্তি বা বিভিন্ন সংস্কৰণৰ কথা বিবেচনা নকৰাকৈয়ে এই সংখ্যা প্ৰায় ২,৬০০ লৈ হ্ৰাস পাইছে। বুখাৰীয়ে ১৬ বছৰত সংগ্ৰহ কৰা ৬ লাখ ৰিৱায়াতৰ সংকলনৰ পৰা এই বর্ণনাসমূহ বাছি লৈছিল৷ প্ৰতিটো অধ্যায়ত কোৰআনৰ প্ৰাসংগিক আয়াতৰ উল্লেখ আছে। ইয়াত মুছলমান জীৱনৰ প্ৰায় সকলো দিশতে যেনে নামাজ আৰু অন্যান্য ইবাদত কাৰ্য্যৰ পদ্ধতিত পোনপটীয়াকৈ মুহাম্মদৰ পৰা সঠিক ইছলামিক পথ প্ৰদৰ্সশক আছিল। আব্বাছি খিলাফতত বহুলভাৱে ভ্ৰমণ কৰিছিল বুলি কোৱা হৈছে।বুখাৰীয়ে পূৰ্বৰ হাদীছ সংকলনসমূহ ছহীহ (প্ৰামাণিক, শব্দ) আৰু হাছান দুয়োটা বর্ণনাকে ধৰি বিচাৰি পাইছিল। তেওঁ এইটোও দেখিলে যে ইয়াৰে বহুতৰে দৈফ (দুৰ্বল) ৰিৱায়ান অন্তৰ্ভুক্ত কৰা হৈছে। ইয়াৰ ফলত তেওঁৰ হাদীছ সংকলন কৰাৰ প্ৰতি আগ্ৰহ জগাই তুলিছিল যাৰ সত্যতা সন্দেহৰ বাহিৰত।তেওঁৰ সংকল্পক যিটোৱে আৰু অধিক শক্তিশালী কৰি তুলিছিল সেয়া আছিল তেওঁৰ গুৰু তথা সমসাময়িক হাদীছ পণ্ডিত ইছহাক ইবনে ৰাহৱাই তেওঁক কোৱা কথা। বুখাৰীয়ে বৰ্ণনা কৰিছে "আমি ইছহাক ইবনে ৰাহৱাইহৰ লগত আছিলো যিয়ে কৈছিল "যদিহে আপুনি নবীৰ কেৱল প্ৰামাণিক বর্ণনাৰে এখন কিতাপ সংকলন কৰিলেহেঁতেন।" এই পৰামৰ্শ মোৰ হৃদয়ত থাকি গ'ল গতিকে।  মই ছহীহ সংকলন কৰিবলৈ আৰম্ভ কৰিলোঁ।" বুখাৰীয়ে লগতে কয়। মই সপোনত নবীক দেখিছিলো আৰু এনে লাগিছিল যেন মই তেওঁৰ সন্মুখত থিয় হৈ আছো। মোৰ হাতত এটা ফেন আছিল যাৰ সহায়ত মই তেওঁক ৰক্ষা কৰি আছিলো। মই কিছুমান সপোনৰ দোভাষীক সুধিলোঁ, যিয়ে মোক ক'লে। মিছাৰ পৰা আপুনি তেওঁক ৰক্ষা কৰিব এইটোৱেই মোক ছহীহ উৎপন্ন কৰিবলৈ বাধ্য কৰালে।
## তথ্য উৎস

শ্ৰেণী:ইছলাম ধৰ্ম
আগ্ৰা প্ৰেচিডেঞ্চি

**আগ্ৰা প্ৰেচিডেঞ্চি** () ব্ৰিটিছ ভাৰতত গঠন হোৱা চাৰিখন প্ৰেচিডেঞ্চিৰ ভিতৰত এখন আছিল  আৰু ১৯ শতিকাৰ প্ৰথমাৰ্ধত ভাৰতক বিভক্ত কৰা আঠটা পৃথক পৃথক প্ৰশাসনীয় গোটৰ অন্যতম আছিল। অন্য তিনিখন প্ৰেচিডেঞ্চি আছিল- বেংগল, বম্বে, আৰু মাদ্ৰাচ প্ৰেচিডেঞ্চি। ইয়াৰ আয়তন আছিল ৯,৪৭৯ বৰ্গমাইল (২৪,৫৫০ বৰ্গকিলোমিটাৰ) আৰু জনসংখ্যা আছিল প্ৰায় ৪,৫০০,০০০।

১৮৩৪ চনৰ ১৪ নৱেম্বৰত ভাৰত চৰকাৰ আইন ১৮৩৩ৰ (3 & 4 Will. 4. c. 85)   বিধান অনুসৰি [সমৰ্পিত আৰু বিজিত প্ৰদেশবোৰৰ পুনৰ্গঠন]ৰ] মাধ্যমেদি আগ্ৰা প্ৰেচিডেঞ্চি স্থাপন কৰা হয়। ছাৰ চি টি মেটকাফক প্ৰেচিডেঞ্চিৰ নতুন গৱৰ্ণৰ হিচাপে নিযুক্তি দিয়া হয়। কিন্তু ১৮৩৫ চনত সংসদৰ আন এক আইন, ভাৰত (উত্তৰ-পশ্চিম প্ৰদেশ) আইন ১৮৩৫-ৰ (5 & 6 Will. 4. c. 52)  দ্বাৰা অঞ্চলটোৰ নাম সলনি কৰি উত্তৰ-পশ্চিম প্ৰদেশ কৰা হয় আৰু এজন লেফটেনেণ্ট গৱৰ্ণৰৰ দ্বাৰা পৰিচালিত হয়। ১৮৩৬ চনৰ ১ জুনৰ পিছত আগ্ৰা প্ৰেচিডেঞ্চিৰ অস্তিত্ব নাইকীয়া হৈ যায়।
==লগতে চাওক==
* [আগ্ৰা প্ৰদেশ
## তথ্যউৎস

## বাহ্যিক সংযোগ
* Provinces of British India

শ্ৰেণী:ব্ৰিটিছ ভাৰতৰ প্ৰেচিডেঞ্চি
শ্ৰেণী:ভাৰতৰ ইতিহাস
তনয়া মণিকতালা

**তনয়া মণিকতালা** ((জন্ম-৭ জুলাই ১৯৯৭)হৈছে এগৰাকী ভাৰতীয় অভিনেত্ৰী, যাক সততে হিন্দী ভাষাৰ চলচ্চিত্ৰ আৰু চিৰিজত দেখা যায়৷ ২০১৮ চনত *ফ্লেমছ* আৰু ২০২০ চনত *এ ছুইটেবল বয়* নামৰ দুখন ৱেব-ছিৰিজত অভিনয় কৰি তেওঁ পৰিচিতি লাভ কৰে৷ ২০২৩ চনত তেওঁ *কিল* নামৰ একছনধৰ্মী হিন্দী ছবিত অভিনয় কৰে৷
## প্ৰাৰম্ভিক জীৱন
১৯৯৭ চনৰ ৭ জুলাইত দিল্লীৰ এটি হিন্দু পৰিয়ালত জন্মলাভ কৰে৷

২০১৮ চনত তেওঁ দিল্লী বিশ্ববিদ্যালয়ৰ অধীনস্থ শিৱাজী কলেজৰ পৰা ইংৰাজী সাহিত্যত স্নাতক ডিগ্ৰী অৰ্জন কৰে৷
 
কেৰিয়াৰৰ প্ৰাৰম্ভিক সময়ছোৱাত তনয়াই কপিৰাইটাৰ হিচাপে কাম কৰিছিল৷

## কেৰিয়াৰ
২০১৮ চনত *স্কুল ডেজ*ৰ জৰিয়তে মণিকতালাই অভিনয়ৰ জীৱন আৰম্ভ কৰে৷ একে বৰ্ষতে তেওঁ *টাইমলাইনাৰ*'ৰ *ফ্লেমছত* ঋত্বিক সহোৰেৰ বিপৰীত চৰিত্ৰত দেখা যায়৷ এইখন চিৰিজত অভিনয় কৰি তেওঁ প্ৰশংসা আৰু পৰিচিতি লাভ কৰে৷

২০২০ চনত, তেওঁ বিবিচি-ওৱানৰ ৱেব ছিৰিজ *<nowiki/>'এ ছুইটেবল বয়*'ত লতা মেহৰাৰ চৰিত্ৰটি ৰূপায়ন কৰে৷ এইটো চৰিত্ৰ তেওঁৰ জীৱনৰ এটা গুৰুত্বপূৰ্ণ টাৰ্ণিং পইণ্ট বুলি ভাবিব পাৰি৷  তেওঁক এগৰাকী বন্ধুৱে এই চৰিত্ৰটোৰ বাবে অদিশ্যন দিবলৈ কৈছিল৷ উক্ত চৰিত্ৰত অভিনয় কৰি তেওঁ সমালোচকৰ পৰা ইতিবাচক সমালোচনা লাভ কৰে৷

২০২১ চনত তেওঁ নেটফ্লিক্সৰ *ফিলছ লাইক ইস্ক*ত অভিনয় কৰে৷ 

বিজয় সেতুপতি আৰু বিক্ৰান্ত মেছিয়ে অভিনয় কৰা হিন্দী ছবি *মুম্বাইকাৰ*ৰ জৰিয়তে তেওঁ হিন্দী ছবিজগতত প্ৰৱেশ কৰে৷ ইয়াৰ পিছত তেওঁক *টুথ পৰী*, ৱেব চিৰিজ *পিআই মিনা* আৰু *ফ্লেমছ চিজন৩* দেখা যায়৷

২০২৪ চনত মণিকতালাই তেওঁৰ জীৱনৰ দ্বিতীয়খন হিন্দী ছবিত অভিনয় কৰে৷ ছবিখন আছিল-কিল৷ তেওঁৰ বিপৰীতে অভিনেতা লক্ষ্যক দেখা গৈছিল৷  

## চলচ্চিত্ৰপুঞ্জী
### চলচ্চিত্ৰ

### টেলিভিছন

## বঁটা আৰু মনোনয়ন

## তথ্যসূত্ৰ

শ্ৰেণী:অভিনেত্ৰী
শ্ৰেণী:অভিনয় শিল্পী
শ্ৰেণী:জীৱিত ব্যক্তি
শ্ৰেণী:দিল্লীৰ ব্যক্তি
শ্ৰেণী:হিন্দী চলচ্চিত্ৰৰ অভিনেত্ৰী
আগ্ৰা প্ৰদেশ

**আগ্ৰা প্ৰদেশ** () ব্ৰিটিছ ৰাজৰ অন্তিম দশকবোৰৰ, ১৯০৪ চনৰ পৰা ১৯৪৭ চনলৈ ব্ৰিটিছ ভাৰতৰ আগ্ৰা আৰু অৱধ সংযুক্ত প্ৰদেশৰ এটা অংশ আছিল। ই সংযুক্ত প্ৰদেশ আইন ১, ১৯০৪-ৰ ধাৰা ৪(৪)-ৰ অধীনত সমৰ্পিত আৰু বিজিত প্ৰদেশ আৰু উত্তৰ পশ্চিম প্ৰদেশৰ (১৮৩৬-১৯০২) অনুৰূপ আছিল।
## লগতে চাওক
* আগ্ৰা প্ৰেচিডেঞ্চি
* আগ্ৰা চুবাহ, মোগল পূৰ্বৱৰ্তী
* ভাৰতৰ কোম্পানী শাসন
* আগ্ৰা আৰু অৱধ সংযুক্ত প্ৰদেশ
## টোকা

## অধিক জানিবলৈ পঢ়ক
*Dharma Bhanu, *The Province of Agra: its history and administration* (Concept Publishing Company, 1979)  

শ্ৰেণী:ব্ৰিটিছ ভাৰতৰ প্ৰদেশ
চুম দাৰাং

**চুম দাৰাং** (জন্ম ১৬ অক্টোবৰ ১৯৯১) এগৰাকী ভাৰতীয় মডেল, অভিনেত্ৰী, সামাজিক কৰ্মী, উদ্যোগী আৰু সৌন্দৰ্য্য প্ৰতিযোগিতাৰ শীৰ্ষ অধিকাৰী। ২০১০ চনত তেওঁ মিছ এএপিএছইউ মুকুট লাভ কৰিছিল, আৰু পিছত মিছ আৰ্থ ইণ্ডিয়া ২০১৬ আৰু মিছ এছিয়া ৱৰ্ল্ড ২০১৭ ত ভাৰতক প্ৰতিনিধিত্ব কৰিছিল। তেওঁ *বাধাই দো* আৰু *বিগ বছ ১৮*-ত কৰা কামৰ বাবে আটাইতকৈ বেছি পৰিচিত।

## পেজেণ্ট্ৰী

২০০৭ চনত ১৬ বছৰ বয়সত সৌন্দৰ্য্য প্ৰতিযোগিতাৰ প্ৰতি চুমৰ আগ্ৰহ আৰম্ভ হৈছিল। তেওঁৰ যাত্ৰাৰ এটা গুৰুত্বপূৰ্ণ পৰিৱৰ্তন আছিল ২০১০ চনত মিছ এএপিএছইউ জয় কৰা। পিছত তেওঁ বিভিন্ন ৰাষ্ট্ৰীয় আৰু আন্তঃৰাষ্ট্ৰীয় সৌন্দৰ্য্য প্ৰতিযোগিতাত অংশগ্ৰহণ কৰিছিল। ২০১৪ চনৰ মিছ নৰ্থ ইষ্ট ডিভাত তেওঁ চূড়ান্ত পৰ্যায়ৰ খেলুৱৈ আছিল। 

### মিছ হিমালয় ২০১৫
২০১৫ চনত তেওঁ মিছ হিমালয় প্ৰতিযোগিতাত দ্বিতীয় ৰানাৰ-আপ হৈছিল।

### মিছ আৰ্থ ইণ্ডিয়া ২০১৬
চুমে মিছ আৰ্থ ইণ্ডিয়া ২০১৬ প্ৰতিযোগিতাত অংশগ্ৰহণ কৰিছিল, যি মিছ আৰথৰ বাবে প্ৰতিনিধি বাছনি কৰে। তেওঁ মিছ আৰ্থ ইণ্ডিয়া ৱাটাৰ ২০১৬ ৰ খিতাপ জয় কৰিছিল।

### মিছ এছিয়া ৱৰ্ল্ড ২০১৭
তেওঁ মিছ এছিয়া ৱৰ্ল্ড ২০১৭ প্ৰতিযোগিতাখনত ২৪ খন দেশৰ প্ৰতিযোগীৰ সৈতে প্ৰতিদ্বন্দ্বিতা কৰি ভাৰতক প্ৰতিনিধিত্ব কৰিছিল। তেওঁ পঞ্চম স্থান লাভ কৰিছিল আৰু মিছ ইণ্টাৰনেট উপশীৰ্ষক লাভ কৰে।

### মিছ টিয়াৰা ইণ্ডিয়া ইণ্টাৰনেশ্যনেল ২০১৭
চুমে মিছ টিয়াৰা ইণ্ডিয়া ইণ্টাৰনেশ্যনেল ২০১৭ ৰ মুকুট দখল কৰিছে। তেওঁ "মিছ স্পৰ্টছ গিয়াৰ" আৰু "মিছ বেষ্ট নেচনেল কস্টিউম" নামৰ দুটা উপশীৰ্ষক বঁটাও লাভ কৰিছিল।

## অভিনয় জীৱন

২০২০ চনত, চুমে অবিনাশ অৰুণ আৰু প্ৰচিত ৰয় দ্বাৰা পৰিচালিত আমাজন প্ৰাইম ভিডিঅ "ৰ *পাতাল লোক* জৰিয়তে অভিনয়ত আত্মপ্ৰকাশ কৰিছিল।

২০২২ চনত, তেওঁ হৰ্ষবৰ্ধন কুলকাৰ্ণী দ্বাৰা পৰিচালিত *বাধাই দো* জৰিয়তে বলীউড চলচ্চিত্ৰত আত্মপ্ৰকাশ কৰে, য 'ত তেওঁ ভূমি পেডনেকাৰ আৰু ৰাজকুমাৰ ৰাও সৈতে এক গুৰুত্বপূৰ্ণ চৰিত্ৰত অভিনয় কৰিছিল। সেই বছৰতে তেওঁ সঞ্জয় লীলা ভন্সালীৰ *গংগুবাই কাঠিয়াৱাড়ী* অভিনয় কৰিছিল, য 'ত তেওঁ এগৰাকী পতিতাৰ চৰিত্ৰত অভিনয় কৰে।

## আন কাম

দৰঙে পাছিঘাট নিজৰ কেফে 'কেফে চু' ও চলায়।

এগৰাকী সামাজিক কৰ্মী হিচাপে চুমক তেওঁৰ কামৰ বাবে অৰুণাচল প্ৰদেশ ৰাজ্যপালে স্বীকৃতি দিছিল।  &#x5B;&#x5D;

## চলচ্চিত্ৰসমূহ

### চলচ্চিত্ৰ

### টেলিভিছন

## তথ্যসূত্ৰ

## বাহ্যিক সংযোগসমূহ

শ্ৰেণী:জীৱিত ব্যক্তি
শ্ৰেণী:ভাৰতীয় মডেল
শ্ৰেণী:ভাৰতীয় অভিনেত্ৰী
সমৰ্পিত আৰু বিজিত প্ৰদেশ

**সমৰ্পিত আৰু বিজিত প্ৰদেশ** () হৈছে চনৰ পৰা ১৮৩৪ চনলৈকে ব্ৰিটিছ ইষ্ট ইণ্ডিয়া কোম্পানীয়ে শাসন কৰা উত্তৰ ভাৰতৰ এটা অঞ্চল। ই অধুনা ভাৰতীয় প্ৰজাতন্ত্ৰৰ অৱধৰ লক্ষ্ণৌ আৰু ফৈজাবাদ সংমণ্ডল বাদি দি উত্তৰ প্ৰদেশ ৰাজ্য়ৰ প্ৰায় সমস্ত অঞ্চল আৰু দিল্লীৰ ভূখণ্ডক লৈ গঠিত হৈছিল। ১৮১৬ চনৰ পিছত কুমাওঁ সংমণ্ডল আৰু লগতে উত্তৰাখণ্ড ৰাজ্যৰ গড়ৱাল সংমণ্ডলৰ এটা বৃহৎ অংশ অন্তৰ্ভুক্ত কৰা হৈছিল। ১৮৩৬ চনত এই অঞ্চলটো উত্তৰ-পশ্চিম প্ৰদেশলৈ (এজন লেফটেনেণ্ট-গৱৰ্ণৰৰ অধীনত) আৰু ১৯০৪ চনত *[[আগ্ৰা আৰু অৱধ সংযুক্ত প্ৰদেশ]]*ৰ অন্তৰ্গত আগ্ৰা প্ৰদেশত পৰিণত হয়।
## সমৰ্পিত প্ৰদেশ
উনবিংশ শতিকাৰ আৰম্ভণিতে কেৱল বেনাৰস সংমণ্ডল আৰু বৰ্তমানৰ উত্তৰ প্ৰদেশৰ এলাহাবাদৰ দুৰ্গটোহে ব্ৰিটিছ শাসনৰ অধীনত আছিল। ১৮০১ চনত আহমদ শ্বাহ দুৰানীৰ নাতি জামান শ্বাহ দুৰানীৰ উত্তৰ-পশ্চিমৰ পৰা হোৱা আক্ৰমণ ৰোধ কৰিবলৈ অৱধৰ নবাব সাদাত আলীয়ে অৱধৰ কিছু অঞ্চল ব্ৰিটিছৰ হাতত অৰ্পণ কৰে। এই অঞ্চলসমূহৰ ভিতৰত আছিল গোৰখপুৰ আৰু ৰোহিলখণ্ড, এলাহাবাদ, ফতেহপুৰ, কানপুৰ, ইটাৱা, মৈনপুৰী, ইটা জিলা; মিৰ্জাপুৰ জিলাৰ দক্ষিণ অংশ আৰু কুমাওঁৰ "তেৰাই" পৰগনা। এই অঞ্চলটোক "সমৰ্পিত প্ৰদেশ" বুলি জনা যায়। এবছৰ পিছত ফাৰুকাবাদৰ নবাবে ফাৰুকাবাদ জিলাখনকো ব্ৰিটিছৰ হাতত সমৰ্পন কৰে।
## বিজিত প্ৰদেশ
দ্বিতীয় ইংগ-মাৰাঠা যুদ্ধৰ সময়ত জেনেৰেল লেকে মিৰাট সংমণ্ডল (আলিগড় যুদ্ধৰ পিছত আলিগড়কে ধৰি) আৰু অনতিবিলম্বে আগ্ৰা সংমণ্ডলৰ বাকী অংশ (আগ্ৰা চহৰকে ধৰি) আৰু দিল্লীৰ আশে-পাশে থকা জিলাসমূহ জয় কৰে।  তাৰ লগতে বান্দা আৰু হামিৰপুৰৰ “যমুনোত্তোৰ জিলাসমূহো সংযোজিত হয়। জালাওঁ জিলাৰ এটা সৰু অংশও ইয়াৰ লগত সংযোজন কৰা হৈছিল।

১৮১৬ চনত চুগাউলী সন্ধি স্বাক্ষৰিত হোৱাৰ লগে লগে ইংগ-নেপাল যুদ্ধৰ (১৮১৪-১৮১৬) অন্ত পৰে। এই সময়ত বৰ্তমানৰ উত্তৰাখণ্ডৰ কুমাওঁ সংমণ্ডল আৰু দেৰাদুন জিলা অন্তৰ্ভুক্ত কৰা হৈছিল।
## প্ৰশাসন
ব্ৰিটিছ ভাৰতত কোম্পানীৰ শাসনকালত "সমৰ্পিত আৰু বিজয়ী প্ৰদেশ" *[[বেংগল প্ৰেচিডেঞ্চি]]*ৰ এটা অংশ আছিল। নতুনকৈ জয় কৰা ভূখণ্ডৰ পৰা প্ৰেচিডেঞ্চিৰ ৰাজধানী কলকাতালৈ দূৰত্ব অধিক হোৱাত প্ৰশাসনিক কামকাজত বিপত্তি আহিছিল।  ইয়াৰ বাবে কিছুমান অস্থায়ী ব্যৱস্থা গ্ৰহণ কৰা হৈছিল। কিন্তু ই কাৰ্যকৰ নোহোৱাত ১৮৩১ চনত এই অঞ্চলৰ বাবে এখন স্বতন্ত্ৰ ৰাজহ ব'ৰ্ড আৰু পৃথক সদৰ দেৱানী আৰু নিজামত আদালত (মুখ্য দেৱানী আৰু ফৌজদাৰী আদালত) গঠন কৰা হয়। ১৮৩৩ চনত ব্ৰিটিছ সংসদে এখন আইন গৃহীত কৰে। এই আইনখনৰ যোগেদি "সমৰ্পিত আৰু বিজয়ী প্ৰদেশ" সমূহক লৈ *[[আগ্ৰা প্ৰেচিডেঞ্চি]]*ৰ সৃষ্টি কৰা হৈছিল। নতুন প্ৰেচিডেঞ্চিৰ বাবে এজন নতুন গৱৰ্ণৰো নিযুক্তি দিয়া হয়। কিন্তু এই পৰিকল্পনা কাৰ্যকৰী নহ'ল। গতিকে ১৮৩৫ চনত ব্ৰিটিছ সংসদে আন এখন আইন গৃহীত কৰি সেই অঞ্চলটোক *উত্তৰ-পশ্চিম প্ৰদেশ* হিচাপে নিৰ্ধাৰণ কৰি প্ৰদেশখনৰ বাবে লেফটেনেণ্ট গৱৰ্ণৰৰ পদ সৃষ্টি কৰে। ১৮৩৬ চনত প্ৰথম লেফটেনেণ্ট গৱৰ্ণৰ চাৰ্লছ মেটকাফ নিযুক্তি দিয়া হয়।
## লগতে চাওক
* ভাৰতত কোম্পানীৰ শাসন
* আগ্ৰা আৰু অৱধ সংযুক্ত প্ৰদেশ
## টোকা

## তথ্যউৎস

## গ্ৰন্থপঞ্জী

* 
* 
* 
* 
* 

শ্ৰেণী:ব্ৰিটিছ শাসিত ভাৰতৰ প্ৰশাসনিক বিভাগ
বুৰাক (ঘোঁৰা)

**বুৰাক (**ইংৰাজী: **Buraq**) হৈছে ইছলামিক পৰম্পৰাগত এক অতিপ্ৰাকৃতিক ঘোঁৰাৰ দৰে জীৱ । যিয়ে ইছলামিক নবী মুহাম্মদৰ ইছৰা আৰু মিৰাজ যাত্ৰাৰ সময়ত মক্কাৰ পৰা জেৰুজালেমলৈ আৰু আকাশৰ মাজেৰে ওপৰলৈ উঠি ৰাতি উভতি অহাৰ সময়ত পৰ্বত হিচাপে কাম কৰিছিল। যদিও কেতিয়াও ডেউকা থকা বুলি কোৱা হোৱা নাই। তথাপিও ইয়াক প্ৰায় সদায় পেগাছাছৰ দৰে সত্তা হিচাপে চিত্ৰিত কৰা হয়। বুৰাকে ইব্ৰাহামৰ দৰে কিছুমান নবীক এক মুহূৰ্তৰ ভিতৰতে বহু দূৰলৈ লৈ যোৱা বুলিও কোৱা হয়। ছহীহ আল বুখাৰী শ্বৰীফৰ হাদিছতো ইয়াৰ উল্লেখ পোৱা যায়।

## ব্যুৎপত্তিবিজ্ঞান
১৫৩৯-৪৩ চনৰ খামছাৰ পৰা মি'ৰাজৰ চিত্ৰত দেখুওৱা হৈছে। দৰবাৰৰ চিত্ৰশিল্পী চুলতান মহম্মদে সৃষ্টি কৰা। য'ত চীন প্ৰভাৱিত ডাৱৰ আৰু ফেৰেস্তা দেখুওৱা হৈছে। এই সংস্কৰণটো পাৰ্চী শ্বাহ তাহমাস্প প্ৰথমৰ বাবে সৃষ্টি কৰা হৈছিল। ইছলামৰ বিশ্বকোষত আল-দামিৰীৰ (মৃত্যু ১৪০৫) লেখাৰ কথা উল্লেখ কৰি আল-বুৰাকক আৰবী ভাষাৰ ব্যুৎপত্তি আৰু বিশেষণ বুলি গণ্য কৰা হৈছে: برق barq "বিজুলী/নিঃসৃত বিজুলী" বা ক্ৰিয়াৰ পৰা উদ্ভৱ হোৱা বিভিন্ন সাধাৰণ অৰ্থ জিলিকি থকা, এই নামটোৱে জীৱটোৰ বিজুলীৰ দৰে গতিক বুজায় বুলি ভবা হয়। এনচাইক্লপিডিয়া ইৰানিকাৰ মতে "বৰাক" হৈছে "মধ্য পাৰ্চী বাৰাগ 'এটা অশ্বাৰোহী জন্তু, পৰ্বত' (নিউ পাৰ্চ. বাৰা)"ৰ আৰবীকৃত ৰূপ। এমৰাণ এল-বাদাৱীৰ মতে, শব্দটোক ব্যুৎপত্তিগতভাৱে "আৰোহী জন্তু" আৰু "ৰাতিপুৱাৰ তৰা" দুয়োটাৰে সৈতে জড়িত কৰিব পাৰি।

## সপ্তম [[স্বৰ্গ|স্বৰ্গলৈ]] যাত্ৰা
ইছলামিক পৰম্পৰা অনুসৰি ৰাতি যাত্ৰা সংঘটিত হৈছিল ৬২১ খ্ৰীষ্টাব্দত - মুহাম্মদ নিজৰ নবীত্ব ঘোষণা কৰাৰ দহ বছৰৰ পিছত। মহম্মদ মছজিদ আল-হাৰামলৈ যোৱাৰ সময়ত তেওঁৰ খুলশালীয়েক ফখিতা বিন্ত আবি তালিবৰ ঘৰত মক্কাত আছিল। কাবাত জিৰণি লৈ থাকোঁতে প্ৰধান স্বৰ্গদূত জিব্ৰিল (জেব্ৰিয়েল) তেওঁক আবিৰ্ভাৱ হ'ল আৰু মহম্মদক প্ৰধান দেৱদূতৰ দলত লৈ যোৱা বুৰাকক আল-মছজিদ আল-আকছা ("আটাইতকৈ দূৰৈৰ মছজিদ")লৈ লৈ আহিল কোৰআন ১৭: ১। - পৰম্পৰাগতভাৱে জেৰুজালেমৰ মছজিদৰ পৰ্ব বুলি ধৰা হয় আৰু আল-আকছা মছজিদৰ সৈতে চিনাক্ত কৰা হয়। জেৰুজালেম পোৱাৰ পিছত মহম্মদে বুৰাকৰ পৰা নামি মন্দিৰৰ স্থানত নামাজ পঢ়িছিল। জীৱটোৱে সাত আকাশলৈ উঠি যোৱাৰ লগে লগে তেওঁ পুনৰ বুৰাকত উঠিল, য’ত তেওঁ ক্ৰমাগতভাৱে আদম, যীচু আৰু তেওঁৰ খুলশালীয়েক যোহন, হনোক, হাৰোণ, মোচি আৰু ইব্ৰাহিমক এজন এজনকৈ লগ পালে যেতিয়ালৈকে তেওঁ ঈশ্বৰৰ সিংহাসনত উপনীত নহ’ল। ঈশ্বৰে তেওঁৰ লগত যোগাযোগ কৰিছিল, তেওঁক বাক্য আৰু নিৰ্দেশনা দিছিল, আৰু আটাইতকৈ গুৰুত্বপূৰ্ণ কথাটো হ’ল মুছলমানসকলক নামাজ পঢ়াৰ আজ্ঞা দিছিল, প্ৰথম অৱস্থাত দিনটোত পঞ্চাশ বাৰ। মোচিৰ আহ্বানত মহম্মদে কেইবাবাৰো ঈশ্বৰৰ ওচৰলৈ উভতি আহিছিল আৰু শেষত প্ৰাৰ্থনা-অধিবেশনৰ সংখ্যা পাঁচটালৈ হ্ৰাস কৰিছিল। 
## তথ্য উৎস
কথাপুৰুষন

**কথাপুৰুষন** ( )) অদুৰ গোপালকৃষ্ণন ৰচিত আৰু পৰিচালিত ১৯৯৫ চনৰ মালয়ালম ভাষাৰ এখন নাট্যধৰ্মী চলচ্চিত্ৰ। ইয়াৰ প্ৰযোজক স্বয়ং গোপালকৃষ্ণন আৰু সহ-প্ৰযোজক এন.এইচ.কে.। ছবিখনত অভিনয় কৰিছে বিশ্বনাথন, মিনি নায়াৰ, অৰণমুলা প’ন্নম্মা, নৰেন্দ্ৰ প্ৰসাদ আৰু উৰ্মিলা উন্নী। ১৯৯৬ চনত শ্ৰেষ্ঠ পূৰ্ণদৈৰ্ঘ্য চলচ্চিত্ৰৰ ৪৩তম ৰাষ্ট্ৰীয় চলচ্চিত্ৰ বঁটা লাভ কৰে।
## কাহিনীৰ সাৰাংশ
জন্মৰ পিছত কুঞ্জুন্নিৰ মাক-দেউতাকৰ বিচ্ছেদ হয় আৰু দেউতাকে চোৱাচিতা কৰা বাদ দিয়াত সি মাকৰ যত্নতে ডাঙৰ হয়।  

প্ৰথম অৱস্থাত গান্ধীবাদী আৰু পিছলৈ মাৰ্ক্সবাদী ককাকৰ দ্বাৰা অনুপ্ৰাণিত হৈ কুঞ্জুন্নিয়ে কলেজত সামাজিক কঠিনতা আৰু বৈষম্যৰ উত্তৰ সাম্যবাদ বুলি বিশ্বাস কৰি বাওঁপন্থী মতাদৰ্শৰ প্ৰতি আকৰ্ষিত হয়। অৱশেষত তেওঁ এটা উগ্ৰ মাৰ্ক্সবাদী গোটত যোগদান কৰে। এখন থানাত আক্ৰমণৰ পিছত কুঞ্জুন্নিক গ্ৰেপ্তাৰ কৰি অভিযোগনামা দাখিল কৰা হয় যদিও পিছত তেওঁক দোষমুক্ত কৰা হয়।

অভিজ্ঞতাৰে কুঞ্জুন্নি পৰিপক্ক হয়, তথাপিও নিজকে অকলশৰীয়া আৰু মোহভংগ হোৱা যেন অনুভৱ কৰে। তেওঁ শৈশৱৰ বন্ধু মীনাক্ষীক বিচাৰি উলিওৱাৰ প্ৰচেষ্টা চলায় আৰু তাইক বিয়া কৰায়। কুঞ্জুন্নিৰ ঘৰতে লগুৱা খটা এজন মানুহৰ পুত্ৰ, নতুনকৈ হোৱা ধনী মানুহ এজনক কুঞ্জুন্নিয়ে নিজৰ সম্পত্তি বিক্ৰী কৰি এটা সাধাৰণ ঘৰলৈ গুচি যায় আৰু পত্নী আৰু পুত্ৰৰ সৈতে স্বাভাৱিক পাৰিবাৰিক জীৱন-যাপন কৰিবলৈ চেষ্টা কৰে।

এদিন কলেজৰ সহপাঠী, এজন সাংবাদিকে তেওঁৰ সাক্ষাৎকাৰ ল’বলৈ বিচাৰে, কিন্তু কুজুন্নিয়ে তাক নাকচ কৰে। পিছলৈ কুঞ্জুন্নিয়ে সাংবাদিক বন্ধুৰ সহায়ত তেওঁৰ প্ৰথম গল্পপুথি "কৰক্ষৰংগল" প্ৰকাশ কৰে। কিন্তু ইয়াৰ বিধ্বংসী বিষয়বস্তুৰ বাবে চৰকাৰে ইয়াক নিষিদ্ধ কৰিছিল। কুঞ্জুন্নিয়ে যেতিয়া বাতৰি কাকতত এই কথা পঢ়ে, তেতিয়া এই দুৰ্নীতিগ্ৰস্ত পৃথিৱীখনলৈ তেওঁ পৰিয়ালৰ সৈতে হাঁহিবলৈ আৰম্ভ কৰে।

## বঁটা
;১৯৯৬- ৪৩তম ৰাষ্ট্ৰীয় চলচ্চিত্ৰ বঁটা
* শ্ৰেষ্ঠ পূৰ্ণদৈৰ্ঘ্য চলচ্চিত্ৰ
* শ্ৰেষ্ঠ সহযোগী অভিনেত্ৰী- অৰণমুলা প’ন্নাম্মা
;১৯৯৭- বোম্বে আন্তঃৰাষ্ট্ৰীয় চলচ্চিত্ৰ মহোৎসৱ
* FIPRESCI বঁটা – অদুৰ গোপালকৃষ্ণণ
## তথ্যউৎস

## বাহ্যিক সংযোগ
*

শ্ৰেণী:১৯৯৫ বৰ্ষৰ চলচ্চিত্ৰ
শ্ৰেণী:মালায়লম চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
মালয়েছিয়াৰ লাৰ গিবন

**মালয়েছিয়াৰ লাৰ গিবন** (; বৈ‍জ্ঞানিক নামঃ *Hylobates lar lar*) বা মালয়েছিয়াৰ লাৰ হলৌ বান্দৰ (হাইলোবেটছ লাৰ লাৰ) হ'ল বগা হাতৰ বা লাৰ গিবণ বা লাৰ হলৌৰ এক বিপন্ন উপ-প্ৰজাতি। মালয়েছিয়া আৰু থাইলেণ্ডৰ ই স্থানীয় প্ৰাণী।

মালয়েছিয়াৰ লাৰ গিবনে প্ৰায়ে কল কৰাৰ বাবে অধিক উচ্চতাৰ ওখ আচ্ছাদনযুক্ত গছ বাছি লয়। এই উপপ্ৰজাতিটোৱে ভূ-প্ৰকৃতিগতভাৱে উত্তল অঞ্চল, যেনে পাহাৰৰ শিখৰ আৰু পৰ্বতমালাৰ অধিক অৱতল অঞ্চলক নিৰ্বাচিত স্থান হিচাপেও ব্যৱহাৰ কৰে, কাৰণ ইয়াৰ কল কৰাৰ স্থান ওখত হয়। মালয়েছিয়াৰ লাৰ গিবনৰ দৰে বগা হাতৰ গিবন প্ৰজাতিবোৰে উচ্চ অঞ্চলত কিছুমান কলিং স্থান পছন্দ কৰাৰ কাৰণ হ’ল কম বাধাই ইহঁতৰ কলৰ সংক্ৰমণক শাৰীৰিকভাৱে বাধা দিয়ে, যিটো অন্যান্য প্ৰাইমেটৰ শব্দ প্ৰসাৰণৰ অধ্যয়নত নথীভুক্ত কৰা হৈছে।

## তথ্যসূত্ৰ

শ্ৰেণী:আই ইউ চি এন ৰঙা তালিকাৰ বিলুপ্তপ্ৰায় প্ৰজাতি
শ্ৰেণী:মালয়েছিয়া
পুলকিত সম্ৰাট

**পুলকিত সম্ৰাট** ( ইংৰাজী : **Pulkit Samrat** ; জন্ম: ২৯ ডিচেম্বৰ ১৯৮৩) এজন ভাৰতীয় অভিনেতা যিয়ে মূলতঃ হিন্দী টেলিভিছনৰ লগতে হিন্দী ছবিত কাম কৰে। ফুকৰে চলচ্চিত্ৰ ধাৰাবাহিকত "হানি"ৰ চৰিত্ৰত অভিনয় কৰাৰ বাবে সুপৰিচিত সম্ৰাটে ক্যুংকি সাস ভি কভি বহু থি (২০০৬) ধাৰাবাহিকখনৰ জৰিয়তে অভিনয়ৰ আৰম্ভণি কৰে আৰু বিট্টু বছ (২০১২) ছবিৰে চলচ্চিত্ৰত আত্মপ্ৰকাশ কৰে।

তেওঁ ভাৰতীয় টেলি বঁটা লাভ কৰে। সম্ৰাটে প্ৰথমবাৰৰ বাবে ব্যৱসায়িক সফলতা লাভ কৰিছিল ফুকৰে (২০১৩) ছবিৰে। তেওঁৰ সৰ্বাধিক উপাৰ্জনকাৰী মুক্তি জয় হো (২০১৪) ছবিখনে। এই সফলতাৰ পিছত ডলী কি ডলি (২০১৫) আৰু ছানাম ৰে (২০১৬)কে ধৰি কেইবাটাও বিফলতাৰ সৃষ্টি হয়, যাৰ ফলত এক বিপৰ্যয়ৰ সৃষ্টি হয়। পিছলৈ তেওঁ Fukrey Returns (2017), 3 Storeys (2018) আৰু Taish (2020) ছবিত অভিনয় কৰাৰ বাবে প্ৰশংসা লাভ কৰে।অভিনয় কেৰিয়াৰৰ উপৰিও সম্ৰাট ব্ৰেণ্ড আৰু প্ৰডাক্টৰ বাবে এজন বিশিষ্ট চেলিব্ৰিটি এণ্ডাৰছাৰ। অভিনেত্ৰী কৃতি খাৰবান্দাৰ সৈতে বিবাহপাশত আবদ্ধ হৈছে সম্ৰাটৰ।

## শৈশৱ কাল
১৯৮৩ চনৰ ২৯ ডিচেম্বৰত জন্মগ্ৰহণ কৰা সম্ৰাটে দিল্লীৰ পাঞ্জাবী পৰিয়ালত ডাঙৰ-দীঘল হৈছিল।য’ত তেওঁৰ পৰিয়ালৰ ৰিয়েল এষ্টেট ব্যৱসায় আছে। তেওঁ মানৱ স্থলী স্কুলত অধ্যয়ন কৰিছিল,আৰু দিল্লীৰ অশোক বিহাৰৰ মণ্টফৰ্ট ছিনিয়ৰ ছেকেণ্ডাৰী স্কুলৰ পৰা স্কুলীয়া শিক্ষা সমাপ্ত কৰিছিল।দিল্লীৰ আপীজয় ইনষ্টিটিউট অৱ ডিজাইনত এডভাৰটাইজিং পাঠ্যক্ৰমত যোগদান কৰিছিল। কিন্তু পাঁচ মাহ পঢ়া-শুনা কৰাৰ পিছত তেওঁ মডেলিং এচাইনমেণ্ট লাভ কৰে। ইয়াৰ পিছত তেওঁ শিক্ষা ত্যাগ কৰি মুম্বাইলৈ স্থানান্তৰিত হয় আৰু তাতেই কিশোৰ নমিত কাপুৰৰ দ্বাৰা পৰিচালিত অভিনয় পাঠ্যক্ৰমত যোগদান কৰে। 

## ব্যক্তিগত জীৱন
[thumb|ঘৈণীয়েক [কৃতি খাৰ্বান্দাৰ লগত পুলকিত সম্ৰাটৰ ছবি ]]
২০১৪ চনৰ ৩ নৱেম্বৰত প্ৰেয়সী শ্বেতা ৰোহিৰাক বিয়া কৰাইছিল সম্ৰাটে। ৰোহিৰা অভিনেতা ছলমান খানৰ ৰাখী-ভগ্নী।খান পুলকিত সম্ৰাটৰ প্ৰথম ছবিখনৰ প্ৰচাৰৰ কামতো জড়িত আছিল। ২০১৫ চনৰ নৱেম্বৰ মাহত দুয়োৰে বিচ্ছেদ ঘটে।তাৰ পিছত সম্ৰাটে অভিনেত্ৰী ইয়ামি গৌতমৰ সৈতে ডেটিং কৰিছিল। তেওঁৰ সহ-অভিনেতা ছানাম ৰে ছবিখত কাম কৰিছিল। কিন্তু অৱশেষত ২০১৮ চনত দম্পতীহালৰ বিচ্ছেদ ঘটে। ২০১৮ চনত সম্ৰাতে অভিনেত্ৰী কৃতি খাৰবাণ্ডাক লগ পায় আৰু অৱশেষত ২০১৯ চনত দুয়োৰে ডেটিং আৰম্ভ হয়।এই দম্পতীয়ে একেলগে কাম কৰিছে ছবি — বীৰে কি ৱেডিং, পাগলপন্তী আৰু টাইছ। পাঁচ বছৰ ধৰি সম্পৰ্কত থকাৰ পিছত ২০২৪ চনত দুয়োৰে বাগ্দান হয়। তেওঁ বিবাহপাশত আবদ্ধ হয় খৰবান্দা পৰম্পৰাগত হিন্দু বিবাহ অনুষ্ঠানত, ১৫ মাৰ্চ ২০২৪ তাৰিখে, হাৰিয়ানা। 
## বহিঃ সংযোগ

## তথ্য উৎস
সমৰ (১৯৯৯ চলচ্চিত্ৰ)

**সমৰ** (, উৰ্দু: سمر) ১৯৯৯ চনত শ্যাম বেনেগালৰ পৰিচালনাৰে নিৰ্মিত এখন ভাৰতীয় পূৰ্ণদৈৰ্ঘ্যৰ চলচ্চিত্ৰ। এই ছবিখন হৰ্ছ মেণ্ডাৰৰ "আনহাৰ্ড ভয়েচছ: ষ্ট'ৰীজ অৱ ফৰগটেন লাইভছ" নামৰ কিতাপখনৰ আধাৰত নিৰ্মিত। ছবিখন প্ৰযোজনা কৰিছে ৰাষ্ট্ৰীয় চলচ্চিত্ৰ উন্নয়ন নিগম (NFDC) নামৰ চৰকাৰী সংস্থাটোৱে।

ইয়াত অভিনয় কৰিছে ৰাজেশ্বৰী সচদেৱ, জোনহাৱিৱি ফৰছিৱাছ, কিশোৰ কদম আৰু সীমা বিশ্বাস আৰু অন্যসকলে। ছবিখনৰ ভাষা হিন্দুস্তানী। সংগীত বনৰাজ ভাটিয়াৰ। সমৰে ১৯৯৯ চনত শ্ৰেষ্ঠ পূৰ্ণদৈৰ্ঘ্য ছবি আৰু শ্ৰেষ্ঠ চিত্ৰনাট্যৰ বাবে দুটাকৈ ৪৬তম ৰাষ্ট্ৰীয় চলচ্চিত্ৰ বঁটা লাভ কৰে। 
## অৱলোকন
মধ্যপ্ৰদেশৰ এখন গাঁৱৰ বাস্তৱ জীৱনৰ কাহিনীৰ আধাৰত ছবিখন নিৰ্মিত হৈছে। এজন কৃষকে ঈশ্বৰক ধন্যবাদ দিবৰ বাবে গাঁৱৰ মন্দিৰত প্ৰৱেশ কৰাৰ "অপৰাধ" সংঘটিত কৰিছিল আৰু ফল স্বৰূপে তেওঁক ৰাজহুৱাভাৱে গাঁৱৰ পুৰোহিতজনে অপমান কৰিছিল। এজন চলচ্চিত্ৰ অভিনেতাই অপমানৰ এই দৃশ্যটো অভিনয় কৰিবলৈ যাওঁতে বিদ্ৰোহী হৈ উঠে, যাৰ ফলত গাঁওখনত আন এক হিংসাৰ সূচনা হয়।
ইয়াৰ উপৰিও ই আধুনিক চলচ্চিত্ৰ নিৰ্মাতাসকলৰ এক অপ্ৰিয় ছবিও উপস্থাপন কৰে, বিশেষকৈ যিসকলে "সংবেদনশীল" কাহিনীৰ সন্ধানত দূৰৈৰ গ্ৰাম্য অঞ্চল ভ্ৰমণ কৰে। আনহাতে নিজেই গ্ৰাম্য গতিশীলতাৰ প্ৰতি সংবেদনহীন হৈ থাকে আৰু পাছলৈ চলচ্চিত্ৰ নিৰ্মাণ প্ৰক্ৰিয়াত সমগ্ৰ কাহিনীটোৰ লগত নিজৰ পূৰ্বধাৰণা আৰু পক্ষপাতিত্ব যোগ কৰে।
## কাহিনীৰ সাৰাংশ
ছবিখনৰ মুখ্য বিষয়বস্তু ভাৰতৰ জাতি ব্যৱস্থা কেন্দ্ৰিক আৰু ইয়াক এখন ছবিৰ ভিতৰত আন এখন ছবি হিচাপে চিত্ৰিত কৰা হৈছে।
মধ্যপ্ৰদেশৰ এখন সৰু গাঁৱত পানীৰ পাম্প স্থাপনক লৈ দুটা ভিন্ন সম্প্ৰদায়ৰ মাজত কাজিয়া হয়। কোনো এটা সম্প্ৰদায়ৰ সদস্য নাথুৱে অন্যায় বুলি অনুভৱ কৰা সিদ্ধান্তৰ বিৰুদ্ধে প্ৰতিবাদ কৰে। ইয়াতে স্থানীয় ভূস্বামী ক্ষুব্ধ হৈ পৰে আৰু সম্প্ৰদায়টোক ভোকত মৰাৰ পাং পাতি অৰ্থনৈতিক নিষেধাজ্ঞা আৰোপ কৰাৰ সিদ্ধান্ত লয়। নাথুৰ ঘৰখন এক ৰহস্যজনক পৰিস্থিতিত জুইত জাহ যাহ যায়। তেতিয়া নাথুৱে এটা মন্দিৰত আশ্ৰয় বিচাৰে আৰু সমাধানৰ বাবে ঈশ্বৰৰ ওচৰত প্ৰাৰ্থনা কৰে। নাথুক তেওঁৰ সম্প্ৰদায়ৰ লোকক মন্দিৰত প্ৰৱেশ কৰাত নিষেধাজ্ঞা আৰোপ কৰা নিয়ম ভংগ কৰাৰ বাবে তেওঁ ভূস্বামীৰ দ্বাৰা প্ৰহৃত হোৱা দেখা যায়। 
পিছত জনা যায় যে অঞ্চলটোৰ পৰিস্থিতিক বোম্বাইত নিৰ্মিত এখন ছবিৰ কাহিনী হিচাপে ব্যৱহাৰ কৰা হৈছে। কিন্তু ছবিখনত দেখুওৱা চৰিত্ৰসমূহক ভুলকৈ উপস্থাপন কৰা হৈছে; যাৰ ফলত ছবিৰ চেটত উত্তেজনাৰ সৃষ্টি হয় আৰু শেষত হিংসাত্মক পৰিস্থিতিৰ উদ্ভৱ হয়।
## বঁটা
;৪৬তম ৰাষ্ট্ৰীয় চলচ্চিত্ৰ বঁটা (১৯৯৮)
*শ্ৰেষ্ঠ পূৰ্ণদৈৰ্ঘ্য চলচ্চিত্ৰ বঁটা- স্বৰ্ণকমল
*শ্ৰেষ্ঠ চিত্ৰনাট্য ৰচক- অশোক মিশ্ৰ
## তথ্যউৎস

## বাহ্যিক সংযোগ
* 
* Samar  at the on NFDC website
* NFDC website 

শ্ৰেণী:১৯৯৯ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
কনকেশ্বৰ নাৰ্জাৰী

**কনকেশ্বৰ নাৰ্জাৰী** (২ জানুৱাৰী ১৯৪৩ – ১২ অক্টোৱৰ ২০০৩) এজন ভাৰতীয় ৰাজনীতিবিদ আৰু *সদৌ বড়ো ছাত্ৰ সন্থা*ৰ প্ৰতিষ্ঠাপক সাধাৰণ সম্পাদক। 
## জন্ম
১৯৪৩ চনৰ ২ জানুৱাৰীত অসমৰ কোকৰাঝাৰ জিলাৰ ছেৰফাংগুৰি থানাৰ অন্তৰ্গত টেঙাইগাঁও (গমৌবিল) নামৰ গাঁৱত জন্মগ্ৰহণ কৰে। তেওঁৰ পিতৃৰ নাম নাৰায়ণ নাৰ্জাৰী আৰু মাতৃ দুইছলুং নাৰ্জাৰী আছিল। ২০০৩ চনৰ ১২ অক্টোবৰত কলিকতাৰ এখন ব্যক্তিগত নাৰ্চিংহোমত মৃত্যু হয়।
## প্ৰাথমিক শিক্ষা
তেওঁৰ প্ৰাৰম্ভিক শিক্ষা গোসাঁইনিচিনা গাঁৱৰ পৰা আৰম্ভ হৈছিল। তাত এম. ভি. স্কুল চূড়ান্ত পৰীক্ষাত উত্তীৰ্ণ হোৱাৰ পিছত সাপটগ্ৰাম এমালগেমেটেড একাডেমী পৰা ১৯৬৪ চনত মেট্ৰিক পৰীক্ষা আৰু ১৯৬৫ চনত পি.ইউ. পৰীক্ষাত উত্তীৰ্ণ হয়।
## ছাত্ৰনেতা আৰু ৰাজনৈতিক জীৱন
স্কুলীয়া দিনৰে পৰা কনকেশ্বৰ নাৰ্জাৰী ছাত্ৰ সংগঠনৰ সক্ৰিয় সদস্য আছিল। তেওঁ ১৯৬৭ চনত *এবছু* গঠনৰ বাবে বিভিন্ন সভাত জড়িত হৈ পৰে। 
একে বছৰতে *সদৌ বড়ো ছাত্ৰ সন্থা* আনুষ্ঠানিকভাৱে গঠন হয় আৰু তেওঁ সাধাৰণ সম্পাদক হিচাপে কাৰ্যনিৰ্বাহ কৰে। ইয়াৰ পিছত তেওঁ অসমৰ *ইয়ং প্লেইনছ ট্ৰাইবেল কাউন্সিল*ৰ আহ্বায়ক হয়। তেওঁ অসমৰ প্ৰগতিশীল সমভূমি জনজাতি পৰিষদৰ আহ্বায়ক হয়। তেওঁ পিছতলৈ *ইউনাইটেড ট্ৰাইবেল নেচনেলিষ্ট লিবাৰেচন ফ্ৰণ্ট*ৰ আহ্বায়ক হয়।
১৯৯৬ চনৰ ১৯ জুনত *বড়োলেণ্ড স্বায়ত্তশাসিত পৰিষদ*ৰ মুৰব্বী হয়। ১৯৯৯ চনৰ ১৮ মাৰ্চত তেওঁক গ্ল’বেল ইকনমিক কাউন্সিলৰ দ্বাৰা *জৱাহৰলাল নেহৰু লাইফ টাইম এচিভমেণ্ট বঁটা* প্ৰদান কৰা হয়। তেওঁ মৃত্যুৰ সময়লৈকে ইউ. বি. এন. এল. এফ.ৰ অধ্যক্ষ আছিল। 

## তথ্যসূত্ৰ
শান্তম

**শান্তম** () জয়ৰাজৰ পৰিচালিত এখন মালয়ালম পূ্ৰ্ণদৈৰ্ঘ্য চলচ্চিত্ৰ। ইয়াত অভিনয় কৰিছে আগশাৰীৰ ভাৰতীয় ফুটবল খেলুৱৈ আই এম বিজয়ন, এম জি শশী, সীমা বিশ্বাস আৰু কে পি এ চি ললিতা। প্ৰখ্যাত কথকলী শিল্পী কলামণ্ডলম গোপী আৰু মালয়ালম সাহিত্যিক মাদাম্বু কুঞ্জুকুট্টনেও এই ছবিখনত অভিনয় কৰিছে। ২০০১ চনত মুক্তি পোৱা এই ছবিখনে ২০০১ চনৰ ৪৮তম ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ পূৰ্ণদৈৰ্ঘ্য চলচ্চিত্ৰ শিতানত স্বৰ্ণকমল লাভ কৰে।[1] ছবিখনৰ প্ৰযোজক পি ভি গংগাধৰন। জুৰীৰ উদ্ধৃতিত উল্লেখ কৰা হৈছে, ‘শান্তমে আমাৰ সমাজত ৰাজনৈতিক প্ৰতিদ্বন্দ্বিতা আৰু হিংসাৰ সমকালীন বিষয়টোক অসামান্য ৰূপত কল্পনাশীলভাবে সম্বোধন কৰিছে। ছবিখনৰ ভাষা, পাৰম্পৰিক কথাৰ উৰ্দ্ধলৈ গৈ শান্তি আৰু সদ্বুদ্ধিৰ বাবে আবেদন কৰিছে।' [2] ‘শান্তম‘ পৰিচালক জয়ৰাজৰ "নৱৰস ছিৰিজ"ৰ প্ৰথম নিবেদন।

শ্ৰেষ্ঠ পূৰ্ণদৈৰ্ঘ্য চলচ্চিত্ৰ বঁটাৰ উপৰিও ছবিখনৰ অভিনেত্ৰী কে পি এ চি ললিতা শ্ৰেষ্ঠ সহযোগী অভিনেত্ৰী নিৰ্বাচিত হয়।

‘শান্তম‘ৰ যোগেদি জয়ৰাজে তৃতীয়টো ৰাষ্ট্ৰীয় চলচ্চিত্ৰ বঁটা লাভ কৰে। ১৯৯৬ চনত তেওঁৰ ছবি ‘দেশদানম’-এ  শ্ৰেষ্ঠ মালয়ালম চলচ্চিত্ৰ আৰু পিছৰ বছৰটোত শ্ৰেষ্ঠ পৰিচালক হিচাপে পুৰস্কৃত হয়।
## অভিনয় শিল্পী
* কে পি এ চি ললিতা (নাৰায়ণী) 
* আই.এম. বিজয়ন  (বেলায়ুধন) 
* লেনা (ৰাঘৱনৰ পত্নী)
* সীমা বিশ্বাস (কাৰ্থিয়ায়ানী)

## বঁটা
;৪৮তম ৰাষ্ট্ৰীয় চলচ্চিত্ৰ বঁটা (২০০০)
*শ্ৰেষ্ঠ পূৰ্ণদৈৰ্ঘ্য চলচ্চিত্ৰ বঁটা- স্বৰ্ণকমল
*শ্ৰেষ্ঠ সহযোগী অভিনেত্ৰী- কে পি এ চি ললিতা

## তথ্যউৎস

## বাহ্যিক সংযোগ
*

শ্ৰেণী:২০০১ বৰ্ষৰ চলচ্চিত্ৰ
শ্ৰেণী:মালায়লম চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
অভিজিৎ বৰা

**অভিজিৎ বৰা** () এগৰাকী অসমীয়া লেখক। সাতসৰী আলোচনীৰ পাতত তেওঁ গল্পকাৰ হিচাপে আত্মপ্ৰকাশ কৰে। ডেউকা কোবাই যায় গল্প সংকলনৰ বাবে তেওঁ মুনীন বৰকটকী সাহিত্য বঁটা আৰু সাহিত্য অকাডেমি যুৱ পুৰস্কাৰ লাভ কৰে।

## চমু জীৱনী
১৯৯৪ চনৰ ১৭ জুলাইত গোলাঘাট জিলাৰ দৈয়াং নদীৰ পাৰত অৱস্থিত বিলগাঁও অঞ্চলত অভিজিৎ বৰাৰ জন্ম হয়। ২নং তামুলী গাঁও উচ্চ বুনিয়াদী বিদ্যালয়ৰ পৰা তেওঁ প্ৰাথমিক শিক্ষা গ্ৰহণ কৰে। পৰৱৰ্তী সময়ত তেওঁ জামুগুৰি উচ্চতৰ মাধ্যমিক বিদ্যালয়ত অধ্যয়ন কৰে। তেওঁ দেৱৰাজ ৰয় মহাবিদ্যালয়ৰ পৰা স্নাতক আৰু কটন বিশ্ববিদ্যালয়ৰ পৰা অসমীয়া বিভাগত স্নাতকোত্তৰ শিক্ষা সম্পূৰ্ণ কৰে।

## সাহিত্যকৃতি
সাম্প্ৰতিক অসমীয়া সাহিত্যৰ এক অনন্য কণ্ঠস্বৰ অভিজিৎ বৰাই স্কুলীয়া দিনৰ পৰাই গল্পৰ চৰ্চা আৰম্ভ কৰে। তেওঁ দেৱৰাজ ৰয় মহাবিদ্যালয়ৰ শ্ৰেষ্ঠ সাহিত্য প্ৰতিযোগী হোৱাৰ উপৰিও কটন বিশ্ববিদ্যালয়ৰ বাৰ্ষিক আলোচনী কটনিয়ানৰ সম্পাদক আছিল। বৰাৰ প্ৰথম গল্প সংকলন ডেউকা কোবাই যায় ২০২০ চনত প্ৰকাশ পায়। এই ভিন্নসূৰী গল্প সংকলনখনত ২০১৬ চনৰ পৰা ২০২০ চনলৈ ৰচিত গল্পসমূহ সন্নিৱিষ্ট কৰা হৈছে। এই সংকলনটিৰ বাবে তেওঁ ২০২০ বৰ্ষৰ মুনীন বৰকটকী সাহিত্য বঁটা আৰু ২০২১ বৰ্ষৰ সাহিত্য অকাডেমি যুৱ পুৰস্কাৰ লাভ কৰে। ২০২১ বৰ্ষৰ অসম গ্ৰন্থমেলাত ডেউকা কোবাই যায় গ্ৰন্থখনে শ্ৰেষ্ঠ-বিক্ৰীৰ খিতাপ অৰ্জন কৰা অন্যতম গ্ৰন্থ হিচাপে বিবেচিত হৈছে। 

গাঁও আৰু চহৰ দুয়োটা পটভূমিৰ মানুহৰ জীৱন আৰু অস্তিত্বৰ অভিনৱ পৰ্যবেক্ষণেৰে অভিজিৎ বৰাই সাম্প্ৰতিক অসমীয়া গল্প সাহিত্যলৈ এক নতুন অন্তৰ্দৃষ্টি কঢ়িয়াই আনিবলৈ সক্ষম হৈছে। গভীৰ সামাজিক প্ৰেক্ষাৰ পৰা তেওঁ তুলি আনিছে কঠিন সময়ৰ গল্প। আংগিক আৰু গদ্যভাষাত সম্পৰীক্ষাবাদী বৰাৰ গল্পত পোৱা যায় জীৱন পাৰ হৈ জীৱনৰ সত্য বিচাৰি অনাৰ প্ৰয়াস। ড॰ ধ্ৰুৱজ্যোতি বৰাৰ ভাষাত— *শেহতীয়াকৈ অসমৰ চুটিগল্প তথা short fiction-ৰ পৃথিৱীখনত যিবোৰ নতুন কণ্ঠস্বৰে ভুমুকি মাৰিছে, যিবিলাক গল্পকাৰে নতুনত্ব আৰু সতেজতাৰ দাবী কৰিব পাৰে, নিসন্দেহে অভিজিৎ বৰা তাৰ ভিতৰত অন্যতম। তেওঁৰ গল্পত আমি ভাব চিন্তাৰ ক্ষেত্ৰত, নিৰ্মাণ কৌশলৰ ক্ষেত্ৰত যথেষ্ট নতুনত্ব দেখিবলৈ পাওঁহক। এনে নতুনত্বই স্বাভাৱিকতেই পাঠকক আহ্লাদিত কৰে।"*

## বঁটা আৰু সন্মান

* মুনীন বৰকটকী বঁটা ২০২০
* সাহিত্য অকাডেমী যুৱ পুৰস্কাৰ ২০২১

## তথ্য সংগ্ৰহ

শ্ৰেণী:অসমীয়া গল্পকাৰ
শ্ৰেণী:সাহিত্য অকাডেমি যুৱ পুৰস্কাৰ বিজয়ী
শ্ৰেণী:মুনীন বৰকটকী বঁটা বিজয়ী
শ্ৰেণী:জীৱিত ব্যক্তি
পুনম বাজৱা

**পুনম বাজৱা** (; জন্ম: ৫ এপ্ৰিল ১৯৮৫) এগৰাকী ভাৰতীয় অভিনেত্ৰী। তেওঁ তামিল, মালয়ালম, তেলেগু আৰু কন্নড় ভাষাৰ চলচ্চিত্ৰত অভিনয় কৰে। তেওঁ ২০০৫ চনত *মোদাতী চিনেমা* নামৰ তেলেগু চলচ্চিত্ৰ এখনত অভিনয়েৰে ছবিজগতত পদাৰ্পণ কৰে আৰু ২০০৬ চনত *বছ* নামৰ আন এখন তেলেগু ছবিত অভিনয় কৰে। তেওঁৰ অভিনীত প্ৰথম কন্নড় আৰু তামিল ভাষাৰ চলচ্চিত্ৰ আছিল ক্ৰমে *থাংগিগাগী* (২০০৬) আৰু *চেভাল* (২০০৮)। 

## প্ৰাৰম্ভিক জীৱন আৰু শিক্ষা
মহাৰাষ্ট্ৰৰ বম্বে (বৰ্তমান মুম্বাই)ত, নৌসেনাৰ বিষয়া অমৰজিৎ সিং বাজৱা আৰু জয়লক্ষ্মী বাজৱাৰ গৃহত পুনমে জন্মগ্ৰহণ কৰিছিল। তেওঁ জন্মসূত্ৰে পঞ্জাবী। তেওঁৰ সৰু ভগ্নীগৰাকীৰ নাম দীপিকা বাজৱা। তেওঁ ২০০৫ চনত মিছ পুনেৰ খিতাপ অৰ্জন কৰে। ইয়াৰ পিছতেই তেওঁ পঢ়া-শুনাৰ সমান্তৰালকৈ অংশকালীন মডেলিং কৰিবলৈ আৰম্ভ কৰিছিল। যেতিয়া তেওঁ হাইদৰাবাদত ৰেম্প শ্বʼৰ বাবে গৈছিল, তেতিয়া *মোদাতী চিনেমা*ৰ পৰিচালকে তেওঁক দেখিছিল আৰু তেওঁক সুধিছিল যে তেওঁ চলচ্চিত্ৰত আগ্ৰহী নেকি। সেই সময়ত, তেওঁ দ্বাদশ শ্ৰেণী সম্পূৰ্ণ কৰিছিলহে মাত্ৰ আৰু কলেজ আৰম্ভ হোৱালৈ পাঁচ মাহ বাকী আছিল, সেয়েহে পঢ়াশুনাত ভাল থকা স্বত্বেও, তেওঁ পৰিচালকৰ ছবিখনত কাম কৰিবলৈ সন্মত হৈছিল। তেওঁ পুনেৰ চিম্বায়’ছিছ ইণ্টাৰনেশ্যনেল ইউনিভাৰ্চিটিৰ পৰা ইংৰাজী সাহিত্যত স্নাতক ডিগ্ৰী লাভ কৰিছিল।

## ব্যক্তিগত জীৱন
২০২০ চনৰ অক্টোবৰ মাহত, বাজৱাই ইনষ্টাগ্ৰামত পৰিচালক সুনীল ৰেড্ডীৰ সৈতে সম্পৰ্কত থকাৰ কথা ঘোষণা কৰে।

## অভিনয় জীৱন
২০০৫ চনত মুক্তিপ্ৰাপ্ত তেলেগু ছবি *মোদাতী চিনেমা*ত অভিনয়েৰে তেওঁ অভিনয় জীৱনৰ আৰম্ভণি কৰে আৰু তাৰ পিছত তেওঁ অভিনেতা নাগাৰ্জুনৰ বিপৰীতে *বছ* আৰু পৰিচালক ভাস্কৰৰ ছবি *পাৰুগু*কে ধৰি কেইবাখনো তেলেগু ছবিত অভিনয় কৰে। *পাৰুগু* নামৰ ছবিখনত তেওঁ প্ৰকাশ ৰাজৰ জেষ্ঠ্য কন্যাৰ চৰিত্ৰটিত স্বল্পস্থায়ী অভিনয় কৰে। তেওঁ ২০০৮ চনৰ তামিল চলচ্চিত্ৰ *চেভাল*ৰ জৰিয়তে তামিল ছবিজগতত আত্মপ্ৰকাশ কৰে আৰু পৰৱৰ্তী সময়ত *থেনাৱট্টু*, *কচেৰী আৰামবাম*, *দ্ৰোহী* আৰু *থাম্বিকোট্টাই*কে ধৰি কেইবাখনো তামিল চলচ্চিত্ৰত অভিনয় কৰে। তেওঁ *চাইনা টাউন* মালায়ালম চলচ্চিত্ৰ এখনতো অভিনয় কৰিছিল।

## চলচ্চিত্ৰপুঞ্জী

## তথ্য উৎস

## বাহ্যিক সংযোগ
* 

শ্ৰেণী:জীৱিত ব্যক্তি
শ্ৰেণী:মালায়ালম চলচ্চিত্ৰৰ অভিনেত্ৰী
শ্ৰেণী:মুম্বাইৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
অৰুণাচল ইউনিভাৰ্ছিটি অফ ষ্টাডিজ

**অৰুণাচল ইউনিভাৰ্ছিটি অফ ষ্টাডিজ** এখন ৰাজ্যিক ব্যক্তিগত বিশ্ববিদ্যালয়। 

## অৱস্থিত
বিশ্ববিদ্যালয়খন অৰুণাচল প্ৰদেশ ৰাজ্যৰ *নামচাই* জিলাৰ *নলেজ চিটি* নামৰ ঠাইত অৱস্থিত। 
## ইতিহাস
বিশ্ব শিক্ষা মিছন নামৰ এটা দাতব্য বেচৰকাৰী সংস্থাই অৰুণাচল প্ৰদেশৰ *নামচাই* জিলাত অৰুণাচল ইউনিভাৰ্ছিটি অফ ষ্টাডিজ প্ৰতিষ্ঠা কৰে। অৰুণাচল প্ৰদেশৰ অৰুণাচল বিশ্ববিদ্যালয় অধ্যয়ন আইন ২০১২ (২০১২ চনৰ ৯ নং) অনুসৰি ৩০ মে', ২০১২ তাৰিখে অৰুণাচল প্ৰদেশৰ অসাধাৰণ চৰকাৰী ৰাজপত্ৰত আইনখন প্ৰকাশ কৰা হৈছে। 
## পাঠ্যক্ৰম
# ফাৰ্মাচী
# নাৰ্চিং
# পেৰামেডিকেল
# কৃষি বিজ্ঞান
# বিজ্ঞান
# অভিযান্ত্ৰিক আৰু প্ৰযুক্তি
# পুথিভঁৰাল আৰু তথ্য বিজ্ঞান
# শিক্ষা
# বিশেষ শিক্ষা
# শাৰীৰিক শিক্ষা
# কলা
# সামাজিক ক্ষেত্ৰত ডিপ্লমা
# ডক্টৰেট পৰ্যায়ৰ কাৰ্যসূচী 
# বিজ্ঞান
# ডিজাইন
# পৰিবেশন কলা
# বাণিজ্য
# পৰিচালনা
# আইনী অধ্যয়ন

## তথ্যসূত্ৰ

শ্ৰেণী:বিশ্ববিদ্যালয়
অৰুণাচল প্ৰদেশ বিশ্ববিদ্যালয়

**অৰুণাচল প্ৰদেশ বিশ্ববিদ্যালয়** ৰাজ্যখনৰ একমাত্ৰ ৰাজ্যিক বিশ্ববিদ্যালয়। 

## অৱস্থিত
বিশ্ববিদ্যালয়খন ৰাজ্যখনৰ পূব ছিয়াং জিলাৰ পাছিঘাট নামৰ ঠাইখনত অবস্থিত। 
## ইতিহাস
১ জুলাই, ২০২২ তাৰিখে প্ৰতিষ্ঠা কৰা ৰাজ্যখনৰ এইখন বিশ্ববিদ্যালয় একমাত্ৰ ৰাজ্যিক বিশ্ববিদ্যালয়। বিশ্ববিদ্যালয় অনুদান আয়োগ আইন ১৯৫৬ৰ ২২ নং ধাৰা অনুসৰি বিশ্ববিদ্যালয়খনে ডিগ্ৰী প্ৰদান কৰিব পাৰে। বিশ্ববিদ্যালয়খনে প্ৰয়োজনীয় সকলো অনুমোদনৰ সৈতে বিভিন্ন বিভাগসমূহ, সংযুক্ত মহাবিদ্যালযসমূহৰ জৰিয়তে বিভিন্ন পাঠ্যক্ৰম আগবঢ়াব পাৰে।
## বিভাগ
বিশ্ববিদ্যালয়খনে বাণিজ্য, শিক্ষা, অৰ্থনীতি, সমাজ কৰ্ম, আৰু জনজাতীয় অধ্যয়নৰ পাঁচটা স্নাতকোত্তৰ পাঠ্যক্ৰম আগবঢ়ায় আছে। বিশ্ববিদ্যালয়ৰ লক্ষ্য হৈছে আৰ্থ-সামাজিক উন্নয়ন আৰু অৰুণাচল প্ৰদেশৰ সাংস্কৃতিক ঐতিহ্যক প্ৰচাৰ কৰা। বিশ্ববিদ্যালয়খনে নিজৰ জ্ঞানৰ জৰিয়তে সমাজ সবলীকৰণ কৰিব পৰা বুদ্ধিজীৱীক লালন-পালন কৰিবলৈ অধিক স্নাতকোত্তৰ পাঠ্যক্ৰম আৰম্ভ কৰাৰ পৰিকল্পনা কৰিছে। 
## তথ্যসূত্ৰ

শ্ৰেণী:বিশ্ববিদ্যালয়
চিপাহীজলা বন্যপ্ৰাণী অভয়াৰণ্য

**চিপাহীজলা বন্যপ্ৰাণী অভয়াৰণ্য** () হৈছে ভাৰতৰ ত্ৰিপুৰা ৰাজ্যৰ পশ্চিম ত্ৰিপুৰা জিলাত অৱস্থিত এখন বন্যপ্ৰাণী অভয়াৰণ্য।

## ইতিহাস
১৮.৫৩ বৰ্গ কিলোমিটাৰ (৭.১৫ বৰ্গ মাইল) এলেকাজুৰি বিস্তৃত; এই অভয়াৰণ্যখনক ১৯৮৭ চনত প্ৰথমে এখন সুৰক্ষিত এলেকা হিচাপে ঘোষণা কৰা হৈছিল।

## বন্যপ্ৰাণী
অভয়াৰণ্যখনত বিভিন্ন প্ৰজাতিৰ মাংসভোজী প্ৰাণী, প্ৰাইমেট, আনগুলেট, সৰীসৃপ আৰু প্ৰায় ১৫০বিধ প্ৰজাতিৰ চৰাই আছে। প্ৰাইমেটবোৰৰ ভিতৰত আছে মলুৱা বান্দৰ, গাহৰি-নেজীয়া বান্দৰ, টুপীমূৰীয়া বান্দৰ আৰু ডাস্কি লাঙ্গুৰ (*Trachypithecus obscurus*)। এখন বন্যপ্ৰাণী অভয়াৰণ্য হিচাপে গঢ়ি তোলাৰ লগতে ইয়াক শিক্ষা আৰু গৱেষণাৰ এক কেন্দ্ৰ হিচাপেও গঢ়ি তোলা হৈছে। অভয়াৰণ্যখনৰ ভিতৰত কেইবাটাও হ্ৰদ আছে। মাৰ্চ আৰু এপ্ৰিল; গ্ৰীষ্মৰ দুটা আৰ্দ্ৰ মাহৰ বাহিৰে বছৰজুৰি অঞ্চলটোৰ বতৰ নাতিশীতোষ্ণ থাকে।

## লগতে চাওক
* ৰোৱা বন্যপ্ৰাণী অভয়াৰণ্য

## তথ্য সংগ্ৰহ

শ্ৰেণী:ত্ৰিপুৰাৰ বন্যপ্ৰাণী অভয়াৰণ্য
শ্ৰেণী:ভাৰতৰ সংৰক্ষিত এলেকা
মহাত্মা গান্ধী (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। **মহাত্মা গান্ধী** শব্দটোৱে নিম্নলিখিত প্ৰবন্ধবোৰ সূচাব পাৰে:
*মহাত্মা গান্ধী, (২ অক্টোবৰ, ১৮৬৯ – ৩০ জানুৱাৰী, ১৯৪৮) ব্ৰিটিছ ভাৰতৰ স্বাধীনতা আন্দোলনৰ গুৰি ধৰোঁতা এজন মুখ্য পথপ্ৰদৰ্শক নেতা আছিল। অহিংস নীতিৰে পৰিচালিত সত্যাগ্ৰহৰ পথ প্ৰদৰ্শক গান্ধীৰ নেতৃত্বত পৰিচালিত হৈ ভাৰতে স্বাধীনতা লাভ কৰে।
*মহাত্মা গান্ধী ৰাষ্ট্ৰীয় নিয়োগ নিশ্চিত আইন, ২০০৫
*মহাত্মা গান্ধীৰ অনুশীলন আৰু বিশ্বাস
*মহাত্মা গান্ধীৰ প্ৰতিমূৰ্তি, ভাৰতীয় সংসদ ভৱন
*মহাত্মা গান্ধীৰ হত্যাকাণ্ড: ১৯৪৮ চনৰ ৩০ জানুৱাৰীত নতুন দিল্লীৰ বিড়লা হাউছৰ প্ৰাংগনত (এতিয়া গান্ধী স্মৃতি) হত্যা কৰা হৈছিল। তেওঁৰ হত্যাকাৰী আছিল নাথুৰাম গডছে। নাথুৰাম গডছে হিন্দু ৰাষ্ট্ৰীয়তাবাদৰ অধিবক্তা, হিন্দু মহাসভাৰ সদস্য, আৰু হিন্দু ৰাষ্ট্ৰীয়তাবাদী অৰ্ধ-স্বেচ্ছাসেৱী সংগঠন ৰাষ্ট্ৰীয় স্বয়ংসেৱক সংঘৰ (আৰএছএছ) এজন পূৰ্বসদস্য আছিল।
*মহাত্মা গান্ধীয়ে কৰা অনশনৰ তালিকা
*মহাত্মা গান্ধীৰ প্ৰতিমূৰ্তি, গান্ধী ময়দান, পাটনাৰ গান্ধী ময়দানত থকা ভাৰতৰ জাতিৰ পিতা মহাত্মা গান্ধীৰ ৰাজহুৱা স্মৃতিসৌধ। এই প্ৰতিমূৰ্তিটো হৈছে বিশ্বৰ সৰ্বোচ্চ ব্ৰঞ্জেৰে তৈয়াৰী এটা মূৰ্তি। ২০১৩ চনৰ ১৫ ফেব্ৰুৱাৰীত বিহাৰৰ তদানীন্তন মুখ্যমন্ত্ৰী নীতিশ কুমাৰে ইয়াক উন্মোচন কৰিছিল।
*মহাত্মা গান্ধীৰ প্ৰতিমূৰ্তি (হিউষ্টন)
*মহাত্মা গান্ধীৰ প্ৰতিমূৰ্তি (ছান ফ্ৰান্সিস্কো)
*মহাত্মা গান্ধী স্মৃতি কেন্দ্ৰ, মাটালে

শ্ৰেণী:দ্ব্যৰ্থতা দূৰীকৰণ পৃষ্ঠা
ভূপেন হাজৰিকা (দ্ব্যৰ্থতা দূৰীকৰণ পৃষ্ঠা)

**ভূপেন হাজৰিকা** শব্দটোৱে নিম্নলিখিত প্ৰবন্ধবোৰ সূচাব পাৰে:
*ভূপেন হাজৰিকা, (১৯২৬-২০১১), অসম তথা ভাৰতৰ এগৰাকী গায়ক, সুৰকাৰ, গীতিকাৰ আৰু সংগীত পৰিচালক আছিল। তদুপৰি তেখেত আছিল এগৰাকী চিত্ৰকৰ, লেখক, বিশ্ববিদ্যালয়ৰ শিক্ষক, চলচ্চিত্ৰ পৰিচালক আৰু আলোচনীৰ সম্পাদক। কিছু সময়ৰ কাৰণে তেখেতে সংসদীয় ৰাজনীতিতো যোগদান কৰিছিল। সুধাকণ্ঠ নামেৰে পৰিচিত ভূপেন হাজৰিকাই অসম, পশ্চিমবংগ তথা ভাৰতৰ অন্যান্য প্ৰদেশৰ বাহিৰেও চুবুৰীয়া দেশ বাংলাদেশতো এগৰাকী জনপ্ৰিয় শিল্পীৰূপে খ্যাতি লাভ কৰিছিল।
*ভূপেন হাজৰিকাৰ সাহিত্য
*ভূপেন হাজৰিকাৰ কৰ্মৰাজি
*ভূপেন্দ্ৰ সংগীত: ভূপেন হাজৰিকাই নিজে লিখা আৰু কণ্ঠদান কৰা গীতসমূহকে ভূপেন্দ্ৰ সংগীত বোলে।
*ভূপেন হাজৰিকা সেতু: ভাৰতৰ অসম ৰাজ্যত অৱস্থিত এখন সেতু।
*ড॰ ভূপেন হাজৰিকা আঞ্চলিক চৰকাৰী চলচ্চিত্ৰ আৰু দূৰদৰ্শন প্ৰতিষ্ঠান: চলচ্চিত্ৰ শিক্ষা প্ৰতিষ্ঠান।
অচিনাক্ত উৰণীয়া বস্তু

thumb|An Unidentified Flying Object UFO, Landing
**অচিনাক্ত উৰণীয়া বস্তু** (ইংৰাজী:  **Unidentified Flying Object - UFO**), বা অচিনাক্ত বিষম পৰিঘটনা (UAP)হৈছে যিকোনো অনুভূত বায়ুমণ্ডলীয়, ডুব যোৱা বা মধ্যমীয়া পৰিঘটনা যিটো তৎক্ষণাত চিনাক্ত বা ব্যাখ্যা কৰিব নোৱাৰি। তদন্তৰ পিছত বেছিভাগ ইউ এফ অ’ক জনা বস্তু বা বায়ুমণ্ডলীয় পৰিঘটনা হিচাপে চিনাক্ত কৰা হয়। আনহাতে সৰু সংখ্যক ইউ এফ অ’ক অস্পষ্ট হৈয়েই থাকে।
## ইতিহাস
thumb|আকাশত উৰা দৃশ্য
thumb|ইউ.এফ.অ'ৰ দৃশ্য
দশক দশক আগৰ পৰাই বিশ্বৰ বহু ঠাইত কেইবাবিধো ইউ এফ অ’ দেখা পোৱাৰ তথ্য লিপিবদ্ধ কৰা হৈছে যদিও ফ্লাইং চচৰ আৰু ‘ফ্লাইং চচাৰ’ শব্দটো সাধাৰণ জনতাৰ মাজত জনপ্ৰিয় হৈ পৰিছিল কেনেথ আৰ্নল্ড নামৰ এজন আমেৰিকান পাইলটে যোৱা ২৪ জুনত দেখাৰ কথা প্ৰকাশ কৰাৰ পিছত। ১৯৪৭ চনত। সাধাৰণতে ইউ এফ অ’ক বুজাবলৈও এই শব্দটো ব্যৱহাৰ কৰা হয়। বিজ্ঞান জগতখনে এতিয়াও উৰন্ত চচৰৰ বিষয়ে সঠিক ব্যাখ্যা দিব পৰা নাই বহুতে বহু আগতেই লিপিবদ্ধ কৰিছে যে তেওঁলোকে চিকচিকিয়া আৰু ফুলি উঠা চচৰ আকৃতিৰ কিছুমান বস্তু উৰি থকা দেখিছিল আকাশত তীব্ৰ বেগত। ইউ এফ অ’ক এতিয়াও পৃথিৱী ভ্ৰমণ কৰা এলিয়েন এলিয়েনৰ বাহন বুলি ভবা হয়।    

**২০ শতিকাৰ আগৰ আদিম ইতিহাস**। মানুহে সদায় আকাশখন পৰ্যবেক্ষণ কৰি আহিছে আৰু কেতিয়াবা কিছুমানৰ বাবে অস্বাভাৱিক দৃশ্য যেন লগাবোৰ দেখিছে য’ত ধুমকেতু, উজ্জ্বল উল্কাপিণ্ড, খালী চকুৰে সহজে দেখা পোৱা পাঁচটা গ্ৰহৰ ভিতৰত এটা বা ততোধিক, গ্ৰহৰ সংযোগ, আৰু বায়ুমণ্ডলীয় আলোকীয় পৰিঘটনা যেনে পাৰ্হেলিয়া আৰু লেন্টিকুলাৰ ডাৱৰ ধুমকেতু: প্ৰথমবাৰৰ বাবে চীনা জ্যোতিৰ্বিজ্ঞানীসকলে খ্ৰীষ্টপূৰ্ব ২৪০ চনত আৰু সম্ভৱতঃ খ্ৰীষ্টপূৰ্ব ৪৬৭ চনতে আকাশত অদ্ভুত আৰু অজ্ঞাত "অতিথি পোহৰ" হিচাপে লিপিবদ্ধ কৰিছিল। প্ৰতি ৭৬ বছৰৰ মূৰে মূৰে ভিতৰৰ সৌৰজগত ভ্ৰমণ কৰা উজ্জ্বল ধুমকেতু হিচাপে ইয়াক প্ৰায়ে ক প্ৰাচীন ঐতিহাসিক নথিপত্ৰৰ অনন্য বিচ্ছিন্ন পৰিঘটনা যাৰ লেখকসকলে অজ্ঞাত আছিল যে ই এক পুনৰাবৃত্তিমূলক পৰিঘটনা। ইতিহাসত এনে বিৱৰণীক প্ৰায়ে অলৌকিক লক্ষণ, ফেৰেস্তা বা অন্যান্য ধৰ্মীয় শংকা হিচাপে গণ্য কৰা হৈছিল।যদিও ইউ এফ অ' অনুৰাগীসকলে কেতিয়াবা মধ্যযুগীয় চিত্ৰ আৰু ইউ এফ অ'ৰ প্ৰতিবেদনত কিছুমান ধৰ্মীয় প্ৰতীকৰ মাজত থকা আখ্যানমূলক সাদৃশ্যৰ ওপৰত মন্তব্য কৰিছে, এনে ছবিৰ নীতিগত আৰু প্ৰতীকী চৰিত্ৰৰ নথিভুক্ত কৰা হৈছে শিল্প ইতিহাসবিদসকলে এনে ছবিৰ ওপৰত অধিক গতানুগতিক ধৰ্মীয় ব্যাখ্যা আগবঢ়ায়।   
## ভাৰতত
ভাৰতীয় আকাশতো বিদেশী মহাকাশযান দেখা পোৱাৰ অসংখ্য বাতৰি পোৱা গৈছে। কিন্তু ইয়াত ইউ এফ অ’ৰ উল্লেখযোগ্য গৱেষণা এতিয়াও হোৱা নাই। ৰঙা ৰঙৰ আৰু গোলাকাৰ উৰণীয়া চচৰ ভাৰতত দেখা গৈছে।

## তথ্য উৎস
ইলুমিনেটি

**ইলুমিনেটি** ( লেটিন ভাষা: **illuminatus** ৰ বহুবচন ) হৈছে কেইবাটাও বাস্তৱ আৰু কাল্পনিক প্ৰাচীন আৰু আধুনিক সংগঠনক দিয়া নাম যদিও ইয়াৰ অৰ্থ আলোকিত । এই নামটোৱে মূলতঃ ১৭৭৬ চনৰ ১ মে'ত প্ৰতিষ্ঠা হোৱা বাভাৰিয়ান ইলুমিনেটিক বুজায় ইলুমিনেটিৰ আৰম্ভণি হৈছিল ১৭৭৬ চনৰ ১ মে’ত বৰ্তমানৰ জাৰ্মানীৰ অংশ বাভাৰিয়াত পাঁচজন সদস্যৰে। লক্ষ্য আছিল অন্ধবিশ্বাস , ধৰ্মবিৰোধী প্ৰভাৱ আৰু ৰাষ্ট্ৰৰ ক্ষমতাৰ অপব্যৱহাৰৰ বিৰুদ্ধে যুঁজ দিয়া গৰিষ্ঠসংখ্যক লোকে অভিযোগ কৰে যে তেওঁলোকৰ উদ্দেশ্য আছিল। অন্ধবিশ্বাসক ধ্বংস কৰা আৰু এই গোপন সংগঠনটো কেৱল এটা কল্পকাহিনী।
[thumb|ইলুমিনেটিৰ প্ৰতিষ্ঠাপক [এডাম ৱেইশ্বাউপ্ট]]

ইলুমিনেটিক বিশ্বৰ আটাইতকৈ গোপনীয় সংগঠন বুলি গণ্য কৰা হয়। ডেন ব্ৰাউনে তেওঁৰ ' এঞ্জেলছ এণ্ড ডেমনছ ' নামৰ গ্ৰন্থখনেৰে ইলুমিনেটিক জনপ্ৰিয় কৰি তুলিছিল । কোৱা হয় যে ইলুমিনেটি এনে লোকেৰে গঠিত যিসকলৰ হাতত পৃথিৱীখন নিয়ন্ত্ৰণ কৰিব পৰাকৈ যথেষ্ট ধন আৰু জ্ঞান আছে। আন এটা জনপ্ৰিয় তত্ত্ব হ’ল ১৭০০ চনত বাভাৰিয়াৰ এজন অধ্যাপকে ইয়াক উদ্ভাৱন কৰিছিল।

ইলুমিনেটিৰ সমৰ্থনত শেহতীয়াকৈ ওলাই অহাজন হৈছে কানাডাৰ প্ৰাক্তন প্ৰতিৰক্ষা মন্ত্ৰী পল হেলিয়াৰ। হেলিয়াৰৰ বক্তব্য আছিল যে ইলুমিনেটি বাস্তৱিক আৰু তেওঁলোকে পৃথিৱীখন নিয়ন্ত্ৰণ কৰে। ইলুমিনেটিৰ সমৰ্থনত ওলাই আহিছে বিশ্বৰ ভিতৰতে উচ্চ চৰকাৰী পদত অধিষ্ঠিত ব্যক্তি। ১৯৬৩–৬৭ চনলৈকে হেলিয়াৰে মন্ত্ৰালয়ৰ দায়িত্ব পালন কৰিছিল। হেলিয়াৰে লগতে কয় যে ইলুমিনেটিৰ সদস্যসকলে আনকি জলবায়ু পৰিৱৰ্তন দূৰ কৰাৰ কৌশলও জানে। পেট্ৰলিয়াম কোম্পানীবোৰৰ পৰা ৰাজহ হেৰুৱাব নিবিচাৰে বাবেই তেওঁলোকে গোপন কথা প্ৰকাশ নকৰে। এই গোপন সংগঠনৰ বৰ্তমানৰ লক্ষ্য মানুহক সহায় কৰাতকৈ সৰ্বাধিক লাভৰ লক্ষ্য বুলি বিশ্বাস কৰা হয়। আন্তঃৰাষ্ট্ৰীয় পৰ্যায়ত বিত্তীয়, ৰাজনৈতিক, ব্যৱসায় আৰু মনোৰঞ্জন খণ্ডত ইলুমিনেটিৰ সদস্য আছে বুলি বিশ্বাস কৰা হয়। হেলিয়াৰে লগতে কয় যে তেওঁলোকৰ বহুতৰে পেট্ৰলিয়াম কোম্পানীত বহু শ্বেয়াৰ আছে।

## উৎস
thumb|ইলুমিনেটিৰ ছবি
নজন অচিনাকি মানুহ, কেৱল তেওঁলোকৰ বাবেই জনা এটা মানৱসৃষ্ট কৃত্ৰিম ভাষা, নিয়মিত ব্যৱধানত পুনৰ লিখা হৈ থকা নটা বহুমূলীয়া কিতাপ, প্ৰজন্মৰ পিছত প্ৰজন্মৰ মাজেৰে নিয়মীয়াকৈ চলি থকা শক্তি, সংগীক চিনি পোৱা গোপন সংহিতা, যিকোনো ঠাইতে জীয়াই থকাৰ স্বভাৱ জাতীয় সীমাহীন পৃথিৱীত নটা বিষয় যিয়ে পৃথিৱীৰ গতিপথ নিজেই সলনি কৰিব পাৰে , তাৰ ভিতৰত বিজ্ঞান আছে, যুক্তি আছে, ধৰ্ম আছে, আৰু আন কিছুমান মনক প্ৰভাৱিত কৰিবলৈ সক্ষম আৰু ইমান জ্ঞান আছে যে আমি ভাবিবও নোৱাৰো কিন্তু তেওঁলোকে এটা কথা জানে যে যদি তেওঁলোকৰ জ্ঞান দুষ্ট শক্তিৰ হাতত পৰে তেন্তে সেয়া হ’ব বিশ্বব্ৰহ্মাণ্ডৰ অন্ত। গতিকে জীৱনত সদায় গোপন স্বভাৱ বজাই ৰাখে। 

## বাহ্যিক সংযোগ

## তথ্য সূত্ৰ
ক’ৰ'মণ্ডল আৰু বেংগল চেটলমেণ্টছ্ প্ৰেচিডেঞ্চি

**ক’ৰ'মণ্ডল আৰু বেংগল চেটলমেণ্টছ্ প্ৰেচিডেঞ্চি** () ব্ৰিটিছ ভাৰতৰ এটা প্ৰশাসনিক বিভাগ আছিল। ইষ্ট ইণ্ডিয়া কোম্পানীয়ে ১৬৮২ চনৰ ১৭ জুলাইত এই প্ৰেচিডেঞ্চি প্ৰতিষ্ঠা কৰিছিল।
## ইতিহাস
১৬৫৮ চনত বংগ আৰু ক'ৰ'মণ্ডল উপকূলৰ সকলো বসতিস্থল ফ'ৰ্ট চেণ্ট জৰ্জৰ অধীন কৰা হয়। বেংগল এজেঞ্চি বিলুপ্ত হোৱাৰ পিছত কোম্পানীয়ে বংগৰ প্ৰশাসনৰ বাবে ক'ৰ'মণ্ডল উপকূল আৰু বংগৰ নামেৰে নামাকৰণ কৰা ক'ৰ'মণ্ডল আৰু বেংগল চেটলমেণ্টছ কোম্পানীটোৱে বংগ প্ৰশাসনৰ বাবে স্থাপন কৰে।

১৬৯৪ চনৰ পৰা ১৬৯৮ চনৰ ভিতৰত প্ৰেচিডেঞ্চিৰ ভূখণ্ডৰ প্ৰশাসন মাদ্ৰাচৰ (ফ'ৰ্ট চেণ্ট জৰ্জ প্ৰেচিডেঞ্চি) অধীনত আছিল । তাৰ পিছত আকৌ ১৭০০ চনত বেংগল প্ৰেচিডেঞ্চিৰ সৃষ্টি নোহোৱালৈকে ক'ৰ'মণ্ডল আৰু বেংগল চেটলমেণ্টছ্ প্ৰেচিডেঞ্চিৰ কৰ্তৃত্ব পুনৰ প্ৰতিষ্ঠা কৰা হয়।
## লগতে চাওক
* মাদ্ৰাচ প্ৰেচিডেঞ্চি
* ফোৰ্ট উইলিয়াম, পশ্চিম বংগ
## তথ্যউৎস

শ্ৰেণী:ব্ৰিটিছ ভাৰতৰ প্ৰেচিডেঞ্চি
শ্ৰেণী:ভাৰতৰ ইতিহাস
ভাৰতীয় বায়ু সেনা

**ভাৰতীয় বায়ুসেনা** () হৈছে ভাৰতীয় সশস্ত্ৰ বাহিনীৰ বায়ুসেনা। ভাৰতীয় আকাশমাৰ্গ সুৰক্ষিত কৰা আৰু সশস্ত্ৰ সংঘাতৰ সময়ত আকাশী যুদ্ধ চলোৱাটো ইয়াৰ প্ৰধান অভিযানৰ অংশ। ১৯৩২ চনৰ ৮ অক্টোবৰত ইয়াক আনুষ্ঠানিকভাৱে ব্ৰিটিছ সাম্ৰাজ্যৰ সহায়ক বায়ুসেনা হিচাপে প্ৰতিষ্ঠা কৰা হয় যিয়ে দ্বিতীয় বিশ্বযুদ্ধৰ সময়ত ভাৰতৰ বিমান সেৱাক ৰয়েল উপসৰ্গৰে সন্মান জনায়। ১৯৪৭ চনত যুক্তৰাজ্যৰ পৰা ভাৰতে স্বাধীনতা লাভ কৰাৰ পিছত *ডমিনিয়ন অৱ ইণ্ডিয়া*ৰ নামত *ৰয়েল ইণ্ডিয়ান এয়াৰ ফৰ্চ* নাম ৰখা হৈছিল আৰু সেৱা আগবঢ়োৱা হৈছিল। ১৯৫০ চনত ভাৰত গণৰাজ্যলৈ পৰিৱৰ্তন হোৱাৰ লগে লগে ৰয়েল উপসৰ্গটো আঁতৰাই পেলোৱা হয়।

১৯৫০ চনৰ পৰা বায়ু সেনা চুবুৰীয়া ৰাষ্ট্ৰ পাকিস্তানৰ সৈতে চাৰিখন যুদ্ধত জড়িত হৈ আছে। আই এ এফে গ্ৰহণ কৰা আন আন প্ৰধান অভিযানসমূহৰ ভিতৰত আছে অপাৰেচন বিজয়, অপাৰেচন মেঘদূট, অপাৰেচন কেকটাছ আৰু অপাৰেচন পূমলাই। আই এ এফৰ অভিযান শত্ৰু বাহিনীৰ সৈতে জড়িত হোৱাৰ বাহিৰেও সম্প্ৰসাৰিত হয়৷ আই এ এফে ৰাষ্ট্ৰসংঘৰ শান্তিৰক্ষা অভিযানত অংশগ্ৰহণ কৰে।

ভাৰতৰ ৰাষ্ট্ৰপতি আই এ এফৰ উচ্চতম সেনাধ্যক্ষৰ পদবী লাভ কৰে।  ২০১৭ চনৰ ১ জুলাইলৈকে ১৭০,৫৭৬ জন জোৱান ভাৰতীয় বায়ুসেনাৰ সৈতে সেৱাত আছে।এয়াৰ ষ্টাফৰ মুৰব্বী, এজন এয়াৰ চিফ মাৰ্শ্বাল, এজন চাৰি তাৰকা বিষয়া আৰু তেওঁ বায়ুসেনাৰ অপাৰেচনেল কমাণ্ডৰ ডাঙৰ অংশৰ দায়িত্ব লয়। আই এ এফত কোনো সময়তে এজনতকৈ অধিক ব্যক্তিয়ে এ চি এম সেৱা আগবঢ়োৱা নাই। ইতিহাসৰ এটা সময়ত ভাৰতৰ ৰাষ্ট্ৰপতিয়ে বায়ুসেনাৰ মাৰ্শ্বাল পদবী প্ৰদান কৰিছে৷ তেওঁ হৈছে অৰ্জন সিঙ। ২০০২ চনৰ ২৬ জানুৱাৰীত সিং আই এ এফৰ প্ৰথম আৰু এতিয়ালৈকে মাত্ৰ পঞ্চ-তাৰকাপদযুক্ত বিষয়া হয়।

## তথ্যসূত্ৰ

শ্ৰেণী:ভাৰতীয় সেনাৰ জোৱান
শ্ৰেণী:ভাৰতীয় প্ৰতিৰক্ষা
শ্ৰেণী:ভাৰতীয় সেনা বাহিনী
মন্দিৰা বেদী

**মন্দিৰা বেদী** (; জন্ম ১৫ এপ্ৰিল ১৯৭২) এগৰাকী ভাৰতীয় অভিনেত্ৰী, ফেশ্বন ডিজাইনাৰ, আৰু টেলিভিছনৰ উপস্থাপক৷ ১৯৯৪ চনত ভাৰতৰ ৰাষ্ট্ৰীয় চেনেল দূৰদৰ্শনত সম্প্ৰচাৰিত হোৱা  *শান্তি* ত শীৰ্ষক চৰিত্ৰত অভিনয় কৰি তেওঁ স্বীকৃতি লাভ কৰিছিল। ২০১৯ চনত তেওঁ *সাহো* ছবিখনত এক নেতিবাচক চৰিত্ৰত অভিনয় কৰিছিল। বেদীয়ে ঔৰত, দুস্মন আৰু কিউকি‍ ছাছ ভি কভি বহু থিৰ দৰে বহুতো হিন্দী টিভি ধাৰাবাহিকতো অভিনয় কৰিছিল। ইয়াৰ পিছত, তেওঁ ২০০৩ আৰু ২০০৭ চনত *আইচিচি ক্ৰিকেট বিশ্বকাপ*, ২০০৪ আৰু ২০০৬ চনত চেম্পিয়নছ ট্ৰফী আৰু চ'নি মেক্সৰ বাবে *[[ইণ্ডিয়ান প্ৰিমিয়াৰ লীগ]]* আয়োজন কৰিবলৈ আৰম্ভ কৰে। বেদী পেটাৰ নকল চামৰাৰ প্ৰচাৰক আছিল। লেকম‍ি ফেশ্বন উইক ২০১৪-ৰ সময়ত তেওঁ শাৰী সংগ্ৰহৰ জৰিয়তে ফেশ্বন ডিজাইনাৰ হিচাপে আত্মপ্ৰকাশ কৰিছিল। ২০১৩ চনত বেদীয়ে তেওঁৰ স্বাক্ষৰযুক্ত শাৰীৰ দোকান আৰম্ভ কৰিছিল।

## প্ৰাৰম্ভিক জীৱন আৰু পৰিয়াল
মন্দিৰা বেদীৰ জন্ম কলকাতাত ভেৰিন্দৰ সিং আৰু গীতা বেদীৰ ঘৰত হৈছিল। ভাৰতীয় বায়ু সেনাৰ মাৰ্শ্বেল অৰ্জুন সিঙৰ পত্নী প্ৰয়াত তেজী সিঙৰ সৈতে তেওঁৰ মাতৃত্বৰ সম্পৰ্ক আছিল। তেওঁৰ জ্যেষ্ঠ ভাতৃ এজন বেংক বিনিয়োগকাৰী। তেওঁ ব'ম্বেৰ কেথেড্ৰেল আৰু জন ক'ন'ন বিদ্যালয়ত স্কুলীয়া শিক্ষা গ্ৰহণ কৰিছিল আৰু ব'ম্বেইৰ ছেইণ্ট জেভিয়াৰ কলেজৰ পৰা স্নাতক ডিগ্ৰী লাভ কৰিছিল। তাৰ পিছত, তেওঁ ব'ম্বেৰ ছ'ফিয়া পলিটেকনিক কলেজৰ পৰা স্নাতকোত্তৰ ডিগ্ৰী লাভ কৰিছিল।

## ব্যক্তিগত জীৱন
[thumb|২০১২ চনত [ঈশা দেউল|ঈশা দেওলৰবিবাহ অনুষ্ঠানত স্বামী ৰাজ কৌশলৰ সৈতে বেদী।]]
বেদীয়ে ১৯৯৯ চনৰ ১৪ ফেব্ৰুৱাৰীত ৰাজ কৌশলক বিয়া কৰাইছিল। ২০১১ চনৰ ২৭ জানুৱাৰীত ঘোষণা কৰা হৈছিল যে দম্পতীহালে তেওঁলোকৰ প্ৰথম সন্তানৰ বাবে‍ আশাৰে‍ বাট চাই আছে‍। বেদীয়ে ১৯ জুন ২০১১ তাৰিখে মুম্বাই লীলাৱতী চিকিৎসালয় বীৰ নামৰ এটি পুত্ৰ সন্তান জন্ম দিয়ে। ২০১৩ চনত বেদী আৰু তেওঁৰ স্বামীয়ে এগৰাকী ছোৱালী দত্তক ল'বলৈ আৱে‍দন জনাইছিল। ২০২০ চনৰ ২৮ জুলাইত তেওঁলোকে চাৰি‍ বছৰীয়া এটি শিশুক দত্তক লৈছিল আৰু তাইক তাৰা বেদী কৌশল নাম দিছিল।

২০২১ চনৰ ৩০ জুনত হৃৎপিণ্ডৰ সমস্যাত কৌশলে মৃত্যুবৰণ কৰে।

## চলচ্চিত্ৰগ্ৰাফী

### চলচ্চিত্ৰ

### টেলিভিছন

### ৱেব শৃংখলা

## তথ্যসূত্ৰ

শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি